               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 15.12.2015
            COM(2015) 643 final
            2015/0293(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            σχετικά με τη σύναψη της συμφωνίας μεταξύ της Ευρωπαϊκής Ένωσης και της Λαϊκής Δημοκρατίας της Κίνας για την απαλλαγή από την υποχρέωση θεώρησης βραχείας διαμονής για τους κατόχους διπλωματικών διαβατηρίων

               ΑΙΤΙΟΛΟΓΙΚΗ ΕΚΘΕΣΗ

               1.ΠΛΑΙΣΙΟ ΤΗΣ ΠΡΟΤΑΣΗΣ

               •Αιτιολόγηση και στόχοι της πρότασης

               Στο πλαίσιο του διαλόγου ΕΕ-Κίνας σχετικά με την κινητικότητα και τη μετανάστευση, η Ευρωπαϊκή Ένωση και η Λαϊκή Δημοκρατία της Κίνας συμφώνησαν σε δέσμη μέτρων συνεργασίας που περιλαμβάνει μέτρα στον τομέα της παράτυπης μετανάστευσης και της πολιτικής θεωρήσεων τα οποία θα αποτελέσουν αντικείμενο διαπραγμάτευσης ή θα εφαρμοστούν σε δύο αλληλένδετα στάδια. Κατά την πρώτη φάση, αντικείμενο διαπραγμάτευσης θα αποτελέσει αμοιβαία συμφωνία απαλλαγής από την υποχρέωση θεώρησης για τους κατόχους διπλωματικών διαβατηρίων, τα δε κράτη μέλη θα εξουσιοδοτηθούν από τις κινεζικές αρχές να ανοίξουν κέντρα υποβολής αιτήσεων θεώρησης σε 15 κινεζικές πόλεις που έχουν οριστεί. Κατά την πρώτη φάση θα συγκληθούν επίσης τακτικές συνεδριάσεις εμπειρογνωμόνων για την καταπολέμηση της παράτυπης μετανάστευσης, καθώς και για την ταυτοποίηση και επανεισδοχή των παράτυπων μεταναστών. Κατά τη δεύτερη φάση, αμφότερα τα μέρη θα διαπραγματευθούν συμφωνίες απλούστευσης της έκδοσης θεωρήσεων και επανεισδοχής. Η δέσμη αυτή οριστικοποιήθηκε και υιοθετήθηκε από τους πολιτικούς ηγέτες και των δύο πλευρών στο πλαίσιο της 17ης διάσκεψης κορυφής ΕΕ-Κίνας στις 29 Ιουνίου 2015.

                  Στις 14 Σεπτεμβρίου 2015, το Συμβούλιο ενέκρινε την έναρξη διαπραγματεύσεων με την Κίνα για συμφωνία απαλλαγής από την υποχρέωση θεώρησης βραχείας διαμονής για τους κατόχους διπλωματικών διαβατηρίων και έδωσε οδηγίες διαπραγμάτευσης στην Επιτροπή. Οι διαπραγματεύσεις άρχισαν στις 21 Σεπτεμβρίου και πραγματοποιήθηκαν με την ανταλλαγή γραπτών σημειωμάτων. Η συμφωνία μονογραφήθηκε από τους επικεφαλής διαπραγματευτές της ΕΕ και της Κίνας στις 3 και 4 Νοεμβρίου 2015 αντιστοίχως. Τα κράτη μέλη ενημερώνονταν τακτικά για τις διαπραγματεύσεις κατά τις συνεδριάσεις της ομάδας «Θεωρήσεις» του Συμβουλίου.

               •Συνοχή με τις υφιστάμενες διατάξεις στον τομέα πολιτικής

               Ο κανονισμός (ΕΚ) αριθ. 539/2001
                  1
                περιλαμβάνει τον κατάλογο τρίτων χωρών οι υπήκοοι των οποίων υπόκεινται στην υποχρέωση θεώρησης για τη διέλευση των εξωτερικών συνόρων των κρατών μελών, καθώς και τον κατάλογο τρίτων χωρών οι υπήκοοι των οποίων απαλλάσσονται από την υποχρέωση αυτή. Ο κανονισμός (ΕΚ) αριθ. 539/2001 εφαρμόζεται από όλα τα κράτη μέλη, με εξαίρεση την Ιρλανδία και το Ηνωμένο Βασίλειο, καθώς και από την Ισλανδία, το Λιχτενστάιν, τη Νορβηγία και την Ελβετία.

               Η Κίνα συγκαταλέγεται στις χώρες οι υπήκοοι των οποίων πρέπει να διαθέτουν θεώρηση όταν ταξιδεύουν στον χώρο Σένγκεν. Επίσης, και οι πολίτες της ΕΕ χρειάζονται θεώρηση για να εισέλθουν στην Κίνα.

               •Συνοχή με άλλες πολιτικές της Ένωσης

               Ο Διάλογος για τη μετανάστευση και την κινητικότητα μεταξύ ΕΕ και Κίνας θεσπίστηκε τον Οκτώβριο του 2013 και έχει ως στόχο, αφενός, την ανταλλαγή απόψεων σχετικά με τις αντίστοιχες πολιτικές για τη μετανάστευση σύμφωνα με τους τέσσερις πυλώνες της συνολικής προσέγγισης της μετανάστευσης και της κινητικότητας, και, αφετέρου, τη συζήτηση των δυνατοτήτων συνεργασίας σε θέματα αμοιβαίου ενδιαφέροντος.

               2.ΝΟΜΙΚΗ ΒΑΣΗ, ΕΠΙΚΟΥΡΙΚΟΤΗΤΑ ΚΑΙ ΑΝΑΛΟΓΙΚΟΤΗΤΑ

               •Νομική βάση

               Από την πλευρά της Ένωσης, η νομική βάση για τη συμφωνία είναι το άρθρο 77 παράγραφος 2 στοιχείο α) της Συνθήκης για τη λειτουργία της Ευρωπαϊκής Ένωσης (ΣΛΕΕ), σε συνδυασμό με το άρθρο 218.

               Η συνημμένη πρόταση αποτελεί τη νομική πράξη για τη σύναψη της συμφωνίας. Το Συμβούλιο θα αποφασίσει με ειδική πλειοψηφία, μετά την υπογραφή της συμφωνίας, εξ ονόματος της Ένωσης, από πρόσωπο που ορίζει η Προεδρία του Συμβουλίου αφού λάβει τη συγκατάθεση του Ευρωπαϊκού Κοινοβουλίου σύμφωνα με το άρθρο 218 παράγραφος 6 δεύτερο εδάφιο στοιχείο α) της ΣΛΕΕ.

               •Επικουρικότητα (σε περίπτωση μη αποκλειστικής αρμοδιότητας)

                  Αν και το άρθρο 4 παράγραφος 1 στοιχείο α) του κανονισμού (ΕΚ) αριθ. 539/2001 επιτρέπει στα μεμονωμένα κράτη μέλη να συνάπτουν διμερείς συμφωνίες με τρίτες χώρες σχετικά με την απαλλαγή των κατόχων διπλωματικών, υπηρεσιακών/επίσημων ή ειδικών διαβατηρίων από την υποχρέωση θεώρησης, μόνο μια συμφωνία σε επίπεδο ΕΕ μπορεί να επιτύχει τον σκοπό αυτό για όλα τα κράτη μέλη και, ως εκ τούτου, προσφέρει τη δυνατότητα για τη σύναψη συμφωνιών με τρίτες χώρες σε συναφείς τομείς, όπως λ.χ. η επανεισδοχή των παράτυπων μεταναστών.

               •Αναλογικότητα

                  Μόνο μια διεθνής συμφωνία, η οποία είναι αναγκαία για την επίτευξη των προαναφερθέντων στόχων, μπορεί να παρεκκλίνει από τη γενική υποχρέωση θεώρησης για τους κινέζους πολίτες.

               •Επιλογή του νομικού μέσου

                  Βλ. παραπάνω.

               3.ΑΠΟΤΕΛΕΣΜΑΤΑ ΕΚ ΤΩΝ ΥΣΤΕΡΩΝ ΑΞΙΟΛΟΓΗΣΕΩΝ, ΔΙΑΒΟΥΛΕΥΣΕΙΣ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΕΚΤΙΜΗΣΕΙΣ ΤΩΝ ΕΠΙΠΤΩΣΕΩΝ

               •Εκ των υστέρων αξιολογήσεις/έλεγχοι καταλληλότητας της ισχύουσας νομοθεσίας

                  Άνευ αντικειμένου

               •Διαβουλεύσεις με τα ενδιαφερόμενα μέρη

                  Ζητήθηκε η γνώμη των κρατών μελών τόσο στην ομάδα υψηλού επιπέδου του Συμβουλίου για το άσυλο όσο και στην ομάδα «Θεωρήσεις».

               •Συλλογή και χρήση εμπειρογνωσίας

                  Άνευ αντικειμένου

               •Εκτίμηση επιπτώσεων

                  Δεν έχει διενεργηθεί εκτίμηση των επιπτώσεων, δεδομένου ότι η πρωτοβουλία δεν αναμένεται να έχει μετρήσιμα οικονομικά ή κοινωνικά οφέλη. Πρόκειται ουσιαστικά για πολιτική συμφωνία.

               •Καταλληλότητα του κανονιστικού πλαισίου και απλούστευση

                  Άνευ αντικειμένου

               •Θεμελιώδη δικαιώματα

                  Άνευ αντικειμένου

               4.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

                  Άνευ αντικειμένου

               5.ΛΟΙΠΑ ΣΤΟΙΧΕΙΑ

               •Σχέδιο εφαρμογής και ρυθμίσεις παρακολούθησης, αξιολόγησης και υποβολής εκθέσεων

                  Η συμφωνία προβλέπει για τη διαχείριση της συμφωνίας τη σύσταση μεικτής επιτροπής τα καθήκοντα της οποίας περιλαμβάνουν, μεταξύ άλλων, την παρακολούθηση της εφαρμογής της, καθώς και την υπόδειξη τροποποιήσεων ή προσθηκών.

               •Επεξηγηματικά έγγραφα (για οδηγίες)

                  Άνευ αντικειμένου

               •Αναλυτική επεξήγηση των επιμέρους διατάξεων της πρότασης

               Η Επιτροπή θεωρεί ότι επιτεύχθηκαν πλήρως οι στόχοι που ορίστηκαν από το Συμβούλιο στις οδηγίες διαπραγμάτευσης. Οι κύριες διατάξεις της συνοψίζονται ως εξής:

               Σκοπός και πεδίο εφαρμογής

               Η συμφωνία προβλέπει δυνατότητα ταξιδίου χωρίς την υποχρέωση θεώρησης για τους πολίτες της Ευρωπαϊκής Ένωσης οι οποίοι κατέχουν διπλωματικό διαβατήριο ή άδεια διέλευσης (laissez-passer
                  2
               ), καθώς και για τους πολίτες της  Κίνας οι οποίοι κατέχουν διπλωματικό διαβατήριο όταν ταξιδεύουν στο έδαφος του άλλου συμβαλλόμενου μέρους.

               Για την προάσπιση της ίσης μεταχείρισης όλων των κρατών μελών της ΕΕ, περιελήφθη στη συμφωνία διάταξη στην οποία αναφέρεται ότι η Κίνα μπορεί να αναστείλει ή να καταγγείλει τη συμφωνία μόνον όσον αφορά όλα τα κράτη μέλη της Ευρωπαϊκής Ένωσης και ότι η Ένωση μπορεί επίσης να αναστείλει ή να καταγγείλει τη συμφωνία μόνον όσον αφορά όλα τα κράτη μέλη της.

               Η ειδική κατάσταση του Ηνωμένου Βασιλείου και της Ιρλανδίας αναφέρεται στο προοίμιο.

               Διάρκεια διαμονής

               Η συμφωνία προβλέπει δυνατότητα ταξιδίου χωρίς την υποχρέωση θεώρησης για μέγιστο χρονικό διάστημα 90 ημερών για οποιαδήποτε περίοδο 180 ημερών. Στη συμφωνία επισυνάπτεται κοινή δήλωση όσον αφορά την ερμηνεία της εν λόγω περιόδου των 90 ημερών εντός οιασδήποτε περιόδου 180 ημερών.

               Η συμφωνία λαμβάνει υπόψη την κατάσταση των κρατών μελών που δεν εφαρμόζουν ακόμη πλήρως το κεκτημένο του Σένγκεν. Εφόσον δεν αποτελούν μέρος του απαλλαγμένου από εσωτερικά σύνορα χώρου Σένγκεν, η απαλλαγή από την υποχρέωση θεώρησης παρέχει στους κινέζους κατόχους διπλωματικών διαβατηρίων το δικαίωμα διαμονής 90 ημερών εντός οιασδήποτε περιόδου 180 ημερών στο έδαφος καθενός από αυτά τα κράτη μέλη (επί του παρόντος, Βουλγαρία, Κροατία, Κύπρος και Ρουμανία), ανεξάρτητα από το χρονικό διάστημα που υπολογίζεται για ολόκληρο τον χώρο Σένγκεν.

               Επισκέψεις υψηλόβαθμων αξιωματούχων

               Η συμφωνία ορίζει ότι οι υπάλληλοι τουλάχιστον σε επίπεδο υφυπουργών της κεντρικής κυβέρνησης και οι αξιωματικοί τουλάχιστον με βαθμό Υποστρατήγου των ενόπλων δυνάμεων πρέπει να ενημερώνουν τις αρμόδιες αρχές της χώρας που πρόκειται να επισκεφθούν μέσω της διπλωματικής οδού πριν ταξιδέψουν στο έδαφός της για επίσημους σκοπούς.

               Ανταλλαγή υποδειγμάτων

               Η συμφωνία προβλέπει την ανταλλαγή υποδειγμάτων διπλωματικών διαβατηρίων και αδειών διέλευσης της ΕΕ το αργότερο 90 ημέρες από την ημερομηνία υπογραφής της συμφωνίας.

               Εδαφική εφαρμογή

               Η συμφωνία διευκρινίζει ότι η απαλλαγή από την υποχρέωση θεώρησης για τους κινέζους κατόχους διπλωματικών διαβατηρίων εφαρμόζεται μόνο στα ευρωπαϊκά εδάφη της Γαλλίας και των Κάτω Χωρών.

               Κοινές δηλώσεις

               Εκτός από τις κοινές δηλώσεις που αναφέρονται ανωτέρω, δύο άλλες κοινές δηλώσεις επισυνάπτονται στη συμφωνία:

               –σχετικά με τη σύνδεση της Νορβηγίας, της Ισλανδίας, της Ελβετίας και του Λιχτενστάιν με τη θέση σε ισχύ, την εφαρμογή και την ανάπτυξη του κεκτημένου του Σένγκεν·

               –όσον αφορά τη σχέση της παρούσας συμφωνίας με άλλους τομείς συνεργασίας στο πλαίσιο του διαλόγου ΕΕ-Κίνας σχετικά με την κινητικότητα και τη μετανάστευση.

               Συμπέρασμα

               Με βάση τα προαναφερθέντα αποτελέσματα, η Επιτροπή προτείνει στο Συμβούλιο να εγκρίνει, αφού εξασφαλίσει τη σύμφωνη γνώμη του Ευρωπαϊκού Κοινοβουλίου, τη συμφωνία μεταξύ της Ευρωπαϊκής Ένωσης και της Κίνας σχετικά με την απαλλαγή από την υποχρέωση θεώρησης για βραχεία διαμονή για τους κατόχους διπλωματικών διαβατηρίων.

               2015/0293 (NLE)

               Πρόταση

               ΑΠΟΦΑΣΗ ΤΟΥ ΣΥΜΒΟΥΛΙΟΥ

               σχετικά με τη σύναψη της συμφωνίας μεταξύ της Ευρωπαϊκής Ένωσης και της Λαϊκής Δημοκρατίας της Κίνας για την απαλλαγή από την υποχρέωση θεώρησης βραχείας διαμονής για τους κατόχους διπλωματικών διαβατηρίων

               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 77 παράγραφος 2 στοιχείο α), σε συνδυασμό με το άρθρο 218 παράγραφος 6,

               Έχοντας υπόψη την πρόταση της Ευρωπαϊκής Επιτροπής,

               Έχοντας υπόψη την έγκριση του Ευρωπαϊκού Κοινοβουλίου
                  3
               ,

               Εκτιμώντας τα ακόλουθα:

               (1)Η Επιτροπή διαπραγματεύτηκε εξ ονόματος της Ευρωπαϊκής Ένωσης συμφωνία με τη Λαϊκή Δημοκρατία της Κίνας για την απαλλαγή από την υποχρέωση θεώρησης βραχείας διαμονής για τους κατόχους διπλωματικών διαβατηρίων (η «συμφωνία»).

               (2)Σύμφωνα με την απόφαση (ΕΕ) 2015/… του Συμβουλίου
                  4
               , η συμφωνία υπεγράφη και εφαρμόζεται σε προσωρινή βάση από τις ….

               (3)
                  5
               Η συμφωνία προβλέπει τη σύσταση μεικτής επιτροπής εμπειρογνωμόνων που θα είναι υπεύθυνη για τη διαχείριση της συμφωνίας. Η Ένωση πρέπει να εκπροσωπείται στην εν λόγω μεικτή επιτροπή από την Επιτροπή, επικουρούμενη από τους εκπροσώπους των κρατών μελών.

               (4)Η παρούσα απόφαση αποτελεί ανάπτυξη των διατάξεων του κεκτημένου του Σένγκεν, στις οποίες δεν συμμετέχει το Ηνωμένο Βασίλειο, σύμφωνα με την απόφαση 2000/365/ΕΚ του Συμβουλίου
                  6
               · ως εκ τούτου, το Ηνωμένο Βασίλειο δεν συμμετέχει στη θέσπιση της παρούσας απόφασης και δεν δεσμεύεται από αυτήν ούτε υπόκειται στην εφαρμογή της.

               (5)Η παρούσα απόφαση αποτελεί ανάπτυξη των διατάξεων του κεκτημένου του Σένγκεν, στις οποίες δεν συμμετέχει η Ιρλανδία, σύμφωνα με την απόφαση 2002/192/ΕΚ του Συμβουλίου
                  7
               · ως εκ τούτου, η Ιρλανδία δεν συμμετέχει στη θέσπιση της παρούσας απόφασης και δεν δεσμεύεται από αυτήν ούτε υπόκειται στην εφαρμογή της.

               (6)Η συμφωνία θα πρέπει να εγκριθεί εξ ονόματος της Ευρωπαϊκής Ένωσης,

               EΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               Εγκρίνεται εξ ονόματος της Ένωσης η Συμφωνία μεταξύ της Ευρωπαϊκής Ένωσης και της Λαϊκής Δημοκρατίας της Κίνας για την απαλλαγή από την υποχρέωση θεώρησης βραχείας διαμονής για τους κατόχους διπλωματικών διαβατηρίων.

               Άρθρο 2

               Ο πρόεδρος του Συμβουλίου προβαίνει, εξ ονόματος της Ένωσης, στην κοινοποίηση που προβλέπεται στο άρθρο 10 παράγραφος 1 της συμφωνίας
                  8
               .

               Άρθρο 3

               Η Επιτροπή, επικουρούμενη από τους εκπροσώπους των κρατών μελών, εκπροσωπεί την Ένωση στο πλαίσιο της μεικτής επιτροπής εμπειρογνωμόνων που συγκροτήθηκε βάσει του άρθρου 7 της συμφωνίας.

               Άρθρο 4

               Η παρούσα απόφαση αρχίζει να ισχύει την ημέρα της έκδοσής της.

               Βρυξέλλες,

                     Για το Συμβούλιο

                     Ο Πρόεδρος

                     (1)
                  Κανονισμός (ΕΚ) αριθ. 539/2001 του Συμβουλίου, της 15ης Μαρτίου 2001, περί του καταλόγου τρίτων χωρών οι υπήκοοι των οποίων υπόκεινται στην υποχρέωση θεώρησης για τη διέλευση των εξωτερικών συνόρων των κρατών μελών, και του καταλόγου των τρίτων χωρών οι υπήκοοι των οποίων απαλλάσσονται από την υποχρέωση αυτή, ΕΕ L 81 της 21.3.2001, σ. 1.

                     (2)
                  Εκδόθηκε σύμφωνα με τον κανονισμό (ΕΕ) αριθ. 1417/2013 του Συμβουλίου, της 17ης Δεκεμβρίου 2013, για τον καθορισμό της μορφής των αδειών διέλευσης που εκδίδονται από την Ευρωπαϊκή Ένωση, ΕΕ L 353 της 28.12.2013, σ. 26-39.

                     (3)
                  Γνώμη που διατυπώθηκε στις …. (δεν έχει ακόμη δημοσιευθεί στην Επίσημη Εφημερίδα).

                     (4)
                  Απόφαση (ΕΕ) 2015/... του Συμβουλίου, της ..., για την υπογραφή, εξ ονόματος της Ευρωπαϊκής Ένωσης, και την προσωρινή εφαρμογή της συμφωνίας μεταξύ της Ευρωπαϊκής Ένωσης και της Λαϊκής Δημοκρατίας της Κίνας σχετικά με την απαλλαγή από την υποχρέωση θεώρησης για βραχεία διαμονή για τους κατόχους διπλωματικών διαβατηρίων (ΕΕ...).

                     (5)
                  ΕΕ: Να συμπληρωθεί η ημερομηνία τρεις ημέρες μετά την υπογραφή της συμφωνίας.ΕΕ: Να προστεθούν ο αριθμός, η ημερομηνία και τα στοιχεία δημοσίευσης στην ΕΕ της απόφασης του Συμβουλίου και να συμπληρωθεί η υποσημείωση αναλόγως.

                     (6)
                  Απόφαση 2000/365/ΕΚ του Συμβουλίου, της 29ης Μαΐου 2000, σχετικά με το αίτημα του Ηνωμένου Βασιλείου της Μεγάλης Βρετανίας και Βορείου Ιρλανδίας να συμμετέχει σε ορισμένες από τις διατάξεις του κεκτημένου του Σένγκεν (ΕΕ L 131 της 1.6.2000, σ. 43).

                     (7)
                  Απόφαση 2002/192/ΕΚ του Συμβουλίου, της 28ης Φεβρουαρίου 2002, σχετικά με το αίτημα της Ιρλανδίας να συμμετάσχει σε ορισμένες από τις διατάξεις του κεκτημένου του Σένγκεν (ΕΕ L 64 της 7.3.2002, σ. 20).

                     (8)
                  Η ημερομηνία έναρξης ισχύος της συμφωνίας θα δημοσιευθεί στην Επίσημη Εφημερίδα της Ευρωπαϊκής Ένωσης από τη Γενική Γραμματεία του Συμβουλίου.

    ---documentbreak---

               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 15.12.2015
            COM(2015) 643 final
            ΠΑΡΑΡΤΗΜΑ
            στην
            Πρόταση απόφασης του Συμβουλίου
            σχετικά με τη σύναψη της συμφωνίας μεταξύ της Ευρωπαϊκής Ένωσης και της Λαϊκής Δημοκρατίας της Κίνας για την απαλλαγή από την υποχρέωση θεώρησης βραχείας διαμονής για τους κατόχους διπλωματικών διαβατηρίων

               ΠΑΡΑΡΤΗΜΑ

               στην

               Πρόταση απόφασης του Συμβουλίου

               σχετικά με τη σύναψη της συμφωνίας μεταξύ της Ευρωπαϊκής Ένωσης και της Λαϊκής Δημοκρατίας της Κίνας για την απαλλαγή από την υποχρέωση θεώρησης βραχείας διαμονής για τους κατόχους διπλωματικών διαβατηρίων

               ΣΥΜΦΩΝΙΑ

               ΜΕΤΑΞΥ ΤΗΣ ΕΥΡΩΠΑΪΚΗΣ ΕΝΩΣΗΣ ΚΑΙ ΤΗΣ ΛΑΪΚΗΣ ΔΗΜΟΚΡΑΤΙΑΣ ΤΗΣ ΚΙΝΑΣ

               ΣΧΕΤΙΚΑ ΜΕ ΤΗΝ ΑΠΑΛΛΑΓΗ ΑΠΟ ΤΗΝ ΥΠΟΧΡΕΩΣΗ ΘΕΩΡΗΣΗΣ ΒΡΑΧΕΙΑΣ ΔΙΑΜΟΝΗΣ ΓΙΑ ΤΟΥΣ ΚΑΤΟΧΟΥΣ ΔΙΠΛΩΜΑΤΙΚΩΝ ΔΙΑΒΑΤΗΡΙΩΝ

               Η ΕΥΡΩΠΑΪΚΗ ΕΝΩΣΗ, εφεξής «η Ένωση» ή «η ΕΕ», και

               Η ΛΑΪΚΗ ΔΗΜΟΚΡΑΤΙΑ ΤΗΣ ΚΙΝΑΣ. εφεξής «η Κίνα»,

               εφεξής από κοινού «τα συμβαλλόμενα μέρη»,

               ΕΠΙΔΙΩΚΟΝΤΑΣ την περαιτέρω ανάπτυξη φιλικών σχέσεων μεταξύ των συμβαλλόμενων μερών και τη συνέχιση της ενδυνάμωσης των στενών δεσμών μεταξύ των συμβαλλόμενων μερών,

               ΕΠΙΘΥΜΩΝΤΑΣ να διευκολύνουν τις μετακινήσεις διασφαλίζοντας την είσοδο και βραχεία διαμονή χωρίς θεώρηση για τους κατόχους διπλωματικών διαβατηρίων και άδειας διέλευσης της ΕΕ (laissez-passer), καθώς και να διασφαλίσουν την τήρηση των αρχών της ισότητας και της αμοιβαιότητας,

               ΛΑΜΒΑΝΟΝΤΑΣ ΥΠΟΨΗ το πρωτόκολλο για τη θέση του Ηνωμένου Βασιλείου και της Ιρλανδίας όσον αφορά τον χώρο ελευθερίας, ασφάλειας και δικαιοσύνης και το πρωτόκολλο σχετικά με το κεκτημένο του Σένγκεν το οποίο έχει ενσωματωθεί στο πλαίσιο της Ευρωπαϊκής Ένωσης, που έχει προσαρτηθεί στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, και επιβεβαιώνοντας ότι οι διατάξεις της παρούσας συμφωνίας δεν εφαρμόζονται στο Ηνωμένο Βασίλειο και στην Ιρλανδία,

               ΣΥΜΦΩΝΗΣΑΝ ΤΑ ΑΚΟΛΟΥΘΑ:

               ΑΡΘΡΟ 1

               Σκοπός

               Η παρούσα συμφωνία προβλέπει δυνατότητα ταξιδίου χωρίς θεώρηση για τους πολίτες της Ένωσης και για τους πολίτες της Κίνας, που είναι κάτοχοι έγκυρου διπλωματικού διαβατηρίου ή άδειας διέλευσης της ΕΕ, όταν ταξιδεύουν στο έδαφος του άλλου συμβαλλόμενου μέρους για χρονική περίοδο που δεν υπερβαίνει τις 90 ημέρες εντός οιασδήποτε περιόδου 180 ημερών.

               ΑΡΘΡΟ 2

               Ορισμοί

               Για τους σκοπούς της παρούσας συμφωνίας ισχύουν οι ακόλουθοι ορισμοί:

               α)
                     «κράτος μέλος»: κάθε κράτος μέλος της Ευρωπαϊκής Ένωσης, με εξαίρεση το Ηνωμένο Βασίλειο και την Ιρλανδία·

               β)
                     «πολίτης της Ευρωπαϊκής Ένωσης»: υπήκοος κράτους μέλους όπως ορίζεται στο στοιχείο α)·

               γ)
                     «πολίτης της Κίνας»: κάθε πρόσωπο που έχει την ιθαγένεια της Κίνας·

               δ)
                     «χώρος Σένγκεν»: ο χώρος χωρίς εσωτερικά σύνορα που περιλαμβάνει τα εδάφη των κρατών μελών όπως ορίζονται στο στοιχείο α) τα οποία εφαρμόζουν πλήρως το κεκτημένο του Σένγκεν·

               ε)
                     «άδεια διέλευσης της ΕΕ»: το έγγραφο που εκδίδεται από την Ένωση προς ορισμένους υπαλλήλους των θεσμικών οργάνων της Ένωσης σύμφωνα με τον κανονισμό (ΕΕ) αριθ. 1417/2013 του Συμβουλίου
                  1
               .

               ΑΡΘΡΟ 3

               Πεδίο εφαρμογής

               1.
                     Οι πολίτες της Ευρωπαϊκής Ένωσης που κατέχουν έγκυρο διπλωματικό διαβατήριο που έχει εκδοθεί από κράτος μέλος ή άδεια διέλευσης της ΕΕ μπορούν να εισέλθουν και να παραμείνουν στο έδαφος της Κίνας χωρίς θεώρηση για την περίοδο διαμονής που ορίζεται στο άρθρο 4 παράγραφος 1.

               Οι πολίτες της Κίνας που κατέχουν διπλωματικό διαβατήριο που έχει εκδοθεί από την Κίνα μπορούν να εισέλθουν και να παραμείνουν στο έδαφος των κρατών μελών χωρίς θεώρηση για την περίοδο διαμονής που ορίζεται στο άρθρο 4 παράγραφος 2.

               2.
                     Η απαλλαγή από την υποχρέωση θεώρησης που προβλέπει η παρούσα συμφωνία εφαρμόζεται με την επιφύλαξη των νόμων των συμβαλλόμενων μερών που αφορούν τους όρους εισόδου και βραχείας διαμονής. Τα κράτη μέλη και η Κίνα διατηρούν το δικαίωμα να αρνηθούν την είσοδο και τη βραχεία διαμονή στο έδαφός τους αν δεν πληρούνται ένας ή περισσότεροι από τους όρους αυτούς.

               3.
                     Οι πολίτες της Ένωσης που απολαύουν της παρούσας συμφωνίας συμμορφώνονται με τους νόμους και τους κανονισμούς που ισχύουν στο έδαφος της Κίνας κατά τον χρόνο της διαμονής τους.

               Οι υπήκοοι της Κίνας που απολαύουν της παρούσας συμφωνίας συμμορφώνονται με τους νόμους και τους κανονισμούς που ισχύουν στο έδαφος του εκάστοτε κράτους μέλους κατά τον χρόνο της διαμονής τους.

               4.
                     Η απαλλαγή από την υποχρέωση θεώρησης ισχύει ανεξάρτητα από το μεταφορικό μέσο που χρησιμοποιείται για τη διέλευση των συνόρων των συμβαλλόμενων μερών.

               5.
                     Με την επιφύλαξη του άρθρου 8, ζητήματα θεωρήσεων που δεν καλύπτονται από την παρούσα συμφωνία διέπονται από το δίκαιο της Ένωσης, το εθνικό δίκαιο των κρατών μελών και από το εθνικό δίκαιο της Κίνας.

               ΑΡΘΡΟ 4

               Διάρκεια διαμονής

               1.
                     Οι πολίτες της Ευρωπαϊκής Ένωσης που κατέχουν έγκυρο διπλωματικό διαβατήριο που έχει εκδοθεί από κράτος μέλος ή άδεια διέλευσης της ΕΕ μπορούν να μείνουν στο έδαφος της Κίνας για χρονική περίοδο που δεν υπερβαίνει τις 90 ημέρες εντός οιασδήποτε περιόδου 180 ημερών.

               2.
                     Οι πολίτες της Κίνας που κατέχουν έγκυρο διπλωματικό διαβατήριο που έχει εκδοθεί από την Κίνα μπορούν να μείνουν στο έδαφος των κρατών μελών που εφαρμόζουν πλήρως το κεκτημένο του Σένγκεν για χρονική περίοδο που δεν υπερβαίνει τις 90 ημέρες εντός οιασδήποτε περιόδου 180 ημερών. Η εν λόγω χρονική περίοδος υπολογίζεται ανεξάρτητα από τυχόν διαμονή σε κράτος μέλος που δεν εφαρμόζει ακόμη πλήρως το κεκτημένο του Σένγκεν.

               Οι πολίτες της Κίνας που κατέχουν έγκυρο διπλωματικό διαβατήριο που έχει εκδοθεί από την Κίνα μπορούν να μείνουν για χρονική περίοδο που δεν υπερβαίνει τις 90 ημέρες εντός οιασδήποτε περιόδου 180 ημερών στο έδαφος κάθε κράτους μέλους που δεν εφαρμόζει ακόμη πλήρως το κεκτημένο του Σένγκεν, ανεξάρτητα από την περίοδο διαμονής που υπολογίζεται για το έδαφος των κρατών μελών που εφαρμόζουν πλήρως το κεκτημένο του Σένγκεν.

               3.
                     Η παρούσα συμφωνία δεν επηρεάζει τη δυνατότητα της Κίνας και των κρατών μελών να επεκτείνουν την περίοδο διαμονής πέραν των 90 ημερών σύμφωνα με το εθνικό και το ενωσιακό δίκαιο.

               ΑΡΘΡΟ 5

               Επισκέψεις υψηλόβαθμων αξιωματούχων

               Οι υπάλληλοι τουλάχιστον σε επίπεδο υφυπουργών της κεντρικής κυβέρνησης και οι αξιωματικοί τουλάχιστον με βαθμό Υποστρατήγου των ενόπλων δυνάμεων της Κίνας ενημερώνουν τις αρμόδιες αρχές των κρατών μελών μέσω της διπλωματικής οδού πριν ταξιδέψουν στο έδαφος των τελευταίων για επίσημους σκοπούς.

               Οι υπάλληλοι τουλάχιστον σε επίπεδο υφυπουργών της κεντρικής κυβέρνησης των κρατών μελών και αξιωματούχοι τουλάχιστον με βαθμό Υποστρατήγου των ενόπλων δυνάμεων των κρατών μελών ενημερώνουν τις αρμόδιες αρχές της Κίνας μέσω της διπλωματικής οδού πριν από το ταξίδι τους στο έδαφος της τελευταίας για επίσημους σκοπούς.

               ΑΡΘΡΟ 6

               Εδαφική εφαρμογή

               1.
                     Όσον αφορά τη Γαλλική Δημοκρατία, οι διατάξεις της παρούσας συμφωνίας εφαρμόζονται μόνο στο ευρωπαϊκό έδαφος της Γαλλικής Δημοκρατίας.

               2.
                     Όσον αφορά το Βασίλειο των Κάτω Χωρών, οι διατάξεις της παρούσας συμφωνίας εφαρμόζονται μόνο στο ευρωπαϊκό έδαφος του Βασιλείου των Κάτω Χωρών.

               ΑΡΘΡΟ 7

               Μεικτή επιτροπή για τη διαχείριση της συμφωνίας

               1.
                     Τα συμβαλλόμενα μέρη συγκροτούν μεικτή επιτροπή εμπειρογνωμόνων (εφεξής η «επιτροπή»), η οποία απαρτίζεται από εκπροσώπους της Ευρωπαϊκής Ένωσης και εκπροσώπους της Κίνας. Η Ένωση εκπροσωπείται από την Ευρωπαϊκή Επιτροπή.

               2.
                     Η επιτροπή έχει, μεταξύ άλλων, τα εξής καθήκοντα:

               α)
                     να παρακολουθεί την εφαρμογή της παρούσας συμφωνίας·

               β)
                     να προτείνει τροποποιήσεις ή προσθήκες στην παρούσα συμφωνία·

               γ)
                     να διευθετεί τις διαφορές που προκύπτουν από την ερμηνεία ή την εφαρμογή της παρούσας συμφωνίας.

               3.
                     Η επιτροπή συνεδριάζει όταν κρίνεται αναγκαίο, κατόπιν αιτήματος ενός από τα συμβαλλόμενα μέρη.

               4.
                     Η επιτροπή θεσπίζει τον εσωτερικό της κανονισμό.

               ΑΡΘΡΟ 8

               Σχέση της παρούσας συμφωνίας με τις υφιστάμενες διμερείς απαλλαγές από την υποχρέωση θεώρησης
                  μεταξύ των κρατών μελών και της Κίνας

               Η παρούσα συμφωνία υπερισχύει των διατάξεων κάθε διμερούς συμφωνίας ή ρύθμισης που έχει συναφθεί μεταξύ επιμέρους κρατών μελών και της Κίνας, στο μέτρο που οι διατάξεις τους καλύπτουν θέματα που εμπίπτουν στο πεδίο εφαρμογής της παρούσας συμφωνίας.

               ΑΡΘΡΟ 9

               Ανταλλαγή δειγμάτων

               1.
                     Εφόσον δεν το έχουν ήδη πράξει, η Κίνα και τα κράτη μέλη ανταλλάσσουν, δια της διπλωματικής οδού, δείγματα των έγκυρων διπλωματικών διαβατηρίων τους και της άδειας διέλευσης της ΕΕ, το αργότερο εντός ενενήντα (90) ημερών από την ημερομηνία υπογραφής της παρούσας συμφωνίας.

               2.
                     Σε περίπτωση καθιέρωσης νέων διπλωματικών διαβατηρίων ή αδειών διέλευσης της ΕΕ ή τροποποίησης των ήδη υπαρχόντων, η Κίνα, τα κράτη μέλη και η Ένωση διαβιβάζουν αμοιβαία, δια της διπλωματικής οδού, υποδείγματα των νέων ή τροποποιημένων διαβατηρίων ή αδειών διέλευσης της ΕΕ, μαζί με αναλυτικές πληροφορίες σχετικά με τις προδιαγραφές τους και τις διατάξεις που διέπουν την ισχύ τους, το αργότερο 90 ημέρες πριν από την έναρξη ισχύος τους.

               ΑΡΘΡΟ 10

               Τελικές διατάξεις

               1.
                     Η παρούσα συμφωνία τίθεται σε ισχύ την πρώτη ημέρα του δεύτερου μήνα που έπεται της ημερομηνίας της τελευταίας εκ των δύο κοινοποιήσεων με τις οποίες τα συμβαλλόμενα μέρη γνωστοποιούν αμοιβαία την ολοκλήρωση των αντίστοιχων εσωτερικών διαδικασιών που είναι αναγκαίες για τον σκοπό αυτό.

               Η παρούσα συμφωνία εφαρμόζεται προσωρινά από την τρίτη ημέρα μετά την ημερομηνία υπογραφής της.

               2.
                     Η παρούσα συμφωνία συνάπτεται για απεριόριστο χρονικό διάστημα, εκτός εάν καταγγελθεί σύμφωνα με την παράγραφο 5.

               3.
                     Η παρούσα συμφωνία μπορεί να τροποποιηθεί με γραπτή συμφωνία των συμβαλλόμενων μερών. Οι τροποποιήσεις αρχίζουν να ισχύουν μετά την αμοιβαία κοινοποίηση των συμβαλλόμενων μερών σχετικά με την ολοκλήρωση των εσωτερικών διαδικασιών που είναι αναγκαίες για τον σκοπό αυτόν.

               4.
                     Κάθε συμβαλλόμενο μέρος μπορεί να αναστείλει εν όλω ή εν μέρει την παρούσα συμφωνία, ιδίως για λόγους δημόσιας τάξης, προστασίας της εθνικής ασφάλειας ή προστασίας της δημόσιας υγείας, παράνομης μετανάστευσης ή εκ νέου θέσπισης της υποχρέωσης θεώρησης από ένα από τα δύο συμβαλλόμενα μέρη. Η απόφαση αναστολής κοινοποιείται στο άλλο συμβαλλόμενο μέρος το αργότερο δύο μήνες πριν από την προγραμματιζόμενη έναρξη ισχύος της. Το συμβαλλόμενο μέρος που ανέστειλε την εφαρμογή της παρούσας συμφωνίας ενημερώνει αμέσως το άλλο συμβαλλόμενο μέρος μόλις εκλείψουν οι λόγοι της αναστολής και προβαίνει σε άρση της αναστολής.

               5.
                     Κάθε συμβαλλόμενο μέρος μπορεί να καταγγείλει την παρούσα συμφωνία με γραπτή κοινοποίηση στο άλλο μέρος. Η παρούσα συμφωνία παύει να ισχύει 90 ημέρες μετά την ημερομηνία της εν λόγω κοινοποίησης.

               6.
                     Η Κίνα μπορεί να αναστείλει ή να καταγγείλει την παρούσα συμφωνία μόνον όσον αφορά όλα τα κράτη μέλη.

               7.
                     Η Ένωση μπορεί να αναστείλει ή να καταγγείλει την παρούσα συμφωνία μόνο όσον αφορά όλα τα κράτη μέλη της.

               Έγινε σε δύο αντίτυπα, στην αγγλική, βουλγαρική, γαλλική, γερμανική, δανική, ελληνική, εσθονική, ισπανική, ιταλική, κροατική, λετονική, λιθουανική, μαλτέζικη, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική, τσεχική, φινλανδική και κινεζική γλώσσα. Όλα τα κείμενα είναι εξίσου αυθεντικά. Σε περίπτωση απόκλισης μεταξύ των αυθεντικών γλωσσικών αποδόσεων, υπερισχύει το κείμενο στην αγγλική γλώσσα.

               ΚΟΙΝΗ ΔΗΛΩΣΗ ΟΣΟΝ ΑΦΟΡΑ ΤΗΝ ΙΣΛΑΝΔΙΑ, ΤΗ ΝΟΡΒΗΓΙΑ, ΤΗΝ ΕΛΒΕΤΙΑ
                  ΚΑΙ ΤΟ ΛΙΧΤΕΝΣΤΑΪΝ

               Τα συμβαλλόμενα μέρη σημειώνουν τη στενή σχέση που υπάρχει μεταξύ της Ευρωπαϊκής Ένωσης και της Νορβηγίας, της Ισλανδίας, της Ελβετίας και του Λιχτενστάιν, ιδίως δυνάμει των συμφωνιών της 18ης Μαΐου 1999 και της 26ης Οκτωβρίου 2004 σχετικά με τη σύνδεση των εν λόγω χωρών με τη θέση σε ισχύ, την εφαρμογή και την ανάπτυξη του κεκτημένου του Σένγκεν.

               Υπό τις συνθήκες αυτές, είναι ευκταίο οι αρχές της Νορβηγίας, της Ισλανδίας, της Ελβετίας και του Λιχτενστάιν, αφενός, και της Κίνας, αφετέρου, να συνάψουν, αμελλητί, διμερείς συμφωνίες σχετικά με την απαλλαγή από την υποχρέωση θεώρησης για βραχεία διαμονή με όρους παρόμοιους με εκείνους της παρούσας συμφωνίας.

               ΚΟΙΝΗ ΔΗΛΩΣΗ ΟΣΟΝ ΑΦΟΡΑ ΤΗΝ ΕΡΜΗΝΕΙΑ ΤΗΣ ΧΡΟΝΙΚΗΣ ΠΕΡΙΟΔΟΥ ΤΩΝ 90 ΗΜΕΡΩΝ
                  ΕΝΤΟΣ ΟΙΑΣΔΗΠΟΤΕ ΠΕΡΙΟΔΟΥ 180 ΗΜΕΡΩΝ ΟΠΩΣ ΟΡΙΖΕΤΑΙ ΣΤΟ ΑΡΘΡΟ 4 ΤΗΣ ΠΑΡΟΥΣΑΣ ΣΥΜΦΩΝΙΑΣ

               Τα συμβαλλόμενα μέρη συμφωνούν ότι η μέγιστη χρονική περίοδος των 90 ημερών εντός οιασδήποτε περιόδου 180 ημερών, όπως προβλέπεται στο άρθρο 4 της παρούσας συμφωνίας, αντιστοιχεί είτε σε επίσκεψη διαρκείας είτε σε περισσότερες διαδοχικές επισκέψεις, η διάρκεια των οποίων δεν υπερβαίνει συνολικά τις 90 ημέρες εντός οιασδήποτε περιόδου 180 ημερών.

               Αυτό συνεπάγεται την εφαρμογή κυλιόμενης περιόδου αναφοράς 180 ημερών, με αναδρομή στο παρελθόν και υπολογισμό κάθε ημέρας διαμονής που καλύπτεται από την τελευταία περίοδο 180 ημερών, προκειμένου να εξακριβωθεί αν εξακολουθεί να πληρούται η απαίτηση των 90 ημερών εντός οιασδήποτε περιόδου 180 ημερών. Μεταξύ άλλων, αυτό σημαίνει ότι η απουσία για αδιάλειπτο χρονικό διάστημα 90 ημερών επιτρέπει νέα διαμονή έως 90 ημέρες.

               ΚΟΙΝΗ ΔΗΛΩΣΗ ΣΧΕΤΙΚΑ ΜΕ ΑΛΛΑ ΠΕΔΙΑ ΣΥΝΕΡΓΑΣΙΑΣ ΣΤΟ ΠΛΑΙΣΙΟ ΤΟΥ ΔΙΑΛΟΓΟΥ ΕΕ-ΚΙΝΑΣ ΓΙΑ ΤΗΝ ΚΙΝΗΤΙΚΟΤΗΤΑ ΚΑΙ ΤΗ ΜΕΤΑΝΑΣΤΕΥΣΗ

               Τα συμβαλλόμενα μέρη υπενθυμίζουν ότι η παρούσα συμφωνία είναι ένα από τα αποτελέσματα των διαπραγματεύσεων του χάρτη πορείας που συμφωνήθηκε στα πρακτικά του δεύτερου γύρου του διαλόγου ΕΕ-Κίνας σχετικά με την κινητικότητα και τη μετανάστευση και εγκρίθηκε από τους πολιτικούς ηγέτες στην κοινή δήλωση της 17ης διάσκεψης κορυφής ΕΕ-Κίνας. Ο παρών χάρτης πορείας περιλαμβάνει, στο πρώτο στάδιο, τη διαπραγμάτευση και την υπογραφή αμοιβαίας συμφωνίας απαλλαγής από την υποχρέωση θεώρησης για τους κατόχους διπλωματικών διαβατηρίων, την έναρξη λειτουργίας κέντρων για την υποβολή αιτήσεων θεώρησης σε αμοιβαία συμφωνηθείσες κινεζικές πόλεις χωρίς προξενική παρουσία, και τη δρομολόγηση έμπρακτης συνεργασίας για την καταπολέμηση της παράνομης μετανάστευσης, και, στο δεύτερο στάδιο, τη διαπραγμάτευση των συμφωνιών σχετικά με την απλούστευση της έκδοσης θεωρήσεων και τη συνεργασία στην καταπολέμηση της παράνομης μετανάστευσης.

               Τα συμβαλλόμενα μέρη επαναλαμβάνουν τη σταθερή τους πρόθεση να τηρήσουν τις δεσμεύσεις που έχουν αναλάβει στο πλαίσιο του χάρτη πορείας και την κοινή τους αντίληψη ότι οι εν λόγω δεσμεύσεις είναι αλληλεξαρτώμενες και αποτελούν αδιαίρετο σύνολο.

               ___

                     (1)
                  Κανονισμός (ΕΕ) αριθ. 1417/2013 του Συμβουλίου, της 17ης Δεκεμβρίου 2013, για τον καθορισμό της μορφής των αδειών διέλευσης που εκδίδονται από την Ευρωπαϊκή Ένωση, ΕΕ L 353 της 28.12.2013, σ. 26.


				|

		52013PC0116

			Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ με την οποία επιτρέπεται στην Τσεχική Δημοκρατία και την Πολωνία να εφαρμόσουν μέτρα παρέκκλισης από το άρθρο 5 της οδηγίας 2006/112/EΚ σχετικά με το κοινό σύστημα φόρου προστιθέμενης αξίας /* COM/2013/0116 final - 2013/0069 (NLE) */

			   	ΑΙΤΙΟΛΟΓΙΚΗ
ΕΚΘΕΣΗ
1.           ΠΛΑΙΣΙΟ
ΤΗΣ ΠΡΟΤΑΣΗΣ
Αιτιολόγηση
και στόχοι της
πρότασης
Σύμφωνα
με το άρθρο 395
παράγραφος 1
της οδηγίας
2006/112/ΕΚ, της
28ης Νοεμβρίου
2006, σχετικά με το
κοινό σύστημα
φόρου
προστιθέμενης
αξίας (εφεξής: «η
οδηγία ΦΠΑ»), το Συμβούλιο,
αποφασίζοντας
ομόφωνα έπειτα
από πρόταση της
Επιτροπής,
μπορεί να
επιτρέπει σε
κάθε κράτος
μέλος να
θεσπίζει
ειδικά μέτρα
παρέκκλισης
από τις
διατάξεις της
εν λόγω
οδηγίας, για
λόγους απλούστευσης
των
διαδικασιών
επιβολής του
φόρου ή πρόληψης
ορισμένων
τύπων
φοροδιαφυγής ή
φοροαποφυγής.
Με
επιστολές που
πρωτοκολλήθηκαν
στην Επιτροπή στις
26 Σεπτεμβρίου 2011
και στις 8
Ιουνίου 2012,
αντίστοιχα, η
Τσεχική
Δημοκρατία και
η Πολωνία
ζήτησαν την άδεια
να εφαρμόσουν
μέτρα
παρέκκλισης
από το άρθρο 5
της οδηγίας
ΦΠΑ. Με
επιστολή που
πρωτοκολλήθηκε
στις 5 Νοεμβρίου
2012, η Τσεχική
Δημοκρατία
συμπλήρωσε την
αρχική αίτησή
της,
συμφωνώντας με
ορισμένες
προσθήκες που
αναφέρονται
στο πολωνικό
αίτημα.
Σύμφωνα με το
άρθρο 395
παράγραφος 2
της οδηγίας
ΦΠΑ, η Επιτροπή
ενημέρωσε τα
άλλα κράτη
μέλη, με
επιστολές της
5ης Δεκεμβρίου
2012, σχετικά με τα
αιτήματα της
Τσεχικής Δημοκρατίας
και της
Πολωνίας. Με
επιστολή της
10ης Δεκεμβρίου
2012, η Επιτροπή
γνωστοποίησε
στην Τσεχική
Δημοκρατία και
στην Πολωνία
ότι διέθετε
όλες τις
αναγκαίες
πληροφορίες
για την
εξέταση του
αιτήματος.
Γενικό
πλαίσιο
Για τη
διευκόλυνση
των οδικών
μεταφορών
μεταξύ της
Τσεχικής
Δημοκρατίας
και της
Πολωνίας και
τη ρύθμιση της
κατασκευής και
της συντήρησης
των οδικών
υποδομών στα
τσεχο-πολωνικά
σύνορα, τα δύο
κράτη
συμφώνησαν να
συνάψουν
συμφωνία για
την κατασκευή
και τη
συντήρηση
γεφυρών και τη
συντήρηση
κοινών
τμημάτων του
οδικού δικτύου
στα σύνορα
μεταξύ της
Τσεχικής
Δημοκρατίας
και της Πολωνίας.
Το εν λόγω
σχέδιο
συμφωνίας
περιέχει μέτρα
απλούστευσης κατά
παρέκκλιση από
την οδηγία ΦΠΑ
όσον αφορά την αρχή
της
εδαφικότητας.
Σύμφωνα
με το σχέδιο
συμφωνίας, η
Τσεχική
Δημοκρατία και
η Πολωνία θα
είναι η
καθεμία
υπεύθυνη για τη
συντήρηση των
συνοριακών
γεφυρών και
των κοινών
τμημάτων του
οδικού δικτύου
σύμφωνα με τον
καταμερισμό
των
αρμοδιοτήτων
που ορίζονται
στο παράρτημα
Α της
συμφωνίας.
Η
Τσεχική
Δημοκρατία και
η Πολωνία θα
είναι η καθεμία
υπεύθυνη για
την κατασκευή
και, στη
συνέχεια, για
τη συντήρηση
των συνοριακών
γεφυρών
σύμφωνα με τον
καταμερισμό
των αρμοδιοτήτων
που ορίζονται
στο παράρτημα
Β της συμφωνίας.

Για τους
σκοπούς του
ΦΠΑ, όσον αφορά
την προμήθεια
αγαθών ή την
παροχή
υπηρεσιών και
τις ενδοκοινοτικές
αποκτήσεις
αγαθών που
προορίζονται
για την
κατασκευή ή τη
συντήρηση των
συνοριακών
γεφυρών και
κοινών
τμημάτων του
οδικού δικτύου
που αναφέρονται
στα
παραρτήματα Α
και Β της
συμφωνίας, οι
εν λόγω
γέφυρες και τα
κοινά τμήματα
του οδικού
δικτύου, καθώς
και τα
εργοτάξια θα
πρέπει να
θεωρηθεί ότι
βρίσκονται στο
έδαφος του
κράτους το
οποίο είναι
υπεύθυνο για
την κατασκευή
ή τη συντήρησή
τους, όπως ορίζεται
στα
παραρτήματα Α
και Β της
συμφωνίας.
Σύμφωνα
με τους
συνήθεις
κανόνες, η αρχή
της εδαφικότητας
που
προβλέπεται
στην οδηγία
ΦΠΑ, απαιτεί η
προμήθεια
αγαθών και η
παροχή
υπηρεσιών
καθώς και οι
ενδοκοινοτικές
αποκτήσεις
αγαθών στην
Τσεχική
Δημοκρατία να
υπόκεινται
στον τσεχικό
ΦΠΑ. Κατά τον
ίδιο τρόπο, η
προμήθεια
αγαθών και η
παροχή
υπηρεσιών καθώς
και οι
ενδοκοινοτικές
αποκτήσεις
αγαθών που
πραγματοποιούνται
στην Πολωνία
θα υπόκεινται
στον πολωνικό
ΦΠΑ. Η εφαρμογή
αυτών των
διατάξεων θα
συνεπαγόταν κατανομή
των ενεργειών
σε συνάρτηση
με το έδαφος στο
οποίο
εκτελέστηκε
κάθε τμήμα των
εργασιών.
Η
Τσεχική
Δημοκρατία και
η Πολωνία
θεωρούν ότι η εφαρμογή
των εν λόγω
κανόνων θα
είχε δαπανηρές
φορολογικές
συνέπειες για
τους
εργολάβους των
συγκεκριμένων
έργων. Θεωρούν
ότι οι
φορολογικές
διατάξεις που
περιέχονται
στο σχέδιο
συμφωνίας το
οποίο αποτελεί
αντικείμενο
της παρούσας
αίτησης
παρέκκλισης είναι
δικαιολογημένες,
προκειμένου να
μειωθεί ο διοικητικός
φόρτος για
τους εν λόγω
εργολάβους. Η
Επιτροπή
συμφωνεί ότι,
στην περίπτωση
αυτή, η
ομοιόμορφη
φορολόγηση των
έργων
κατασκευής και
συντήρησης θα
απλουστεύσει
το έργο των
εργολάβων σε
σχέση με την
εφαρμογή των
συνήθων
φορολογικών
κανόνων.
Ισχύουσες
διατάξεις στον
τομέα της
πρότασης
Το
Συμβούλιο έχει
επιτρέψει κατ'
επανάληψη σε
κράτη μέλη να
παρεκκλίνουν
από την αρχή
της εδαφικότητας
όσον αφορά
έργα υποδομής
μεταφορών σε
παραμεθόριες
περιοχές.
2.           ΑΠΟΤΕΛΕΣΜΑΤΑ
ΤΩΝ
ΔΙΑΒΟΥΛΕΥΣΕΩΝ
ΜΕ ΤΑ
ΕΝΔΙΑΦΕΡΟΜΕΝΑ
ΜΕΡΗ ΚΑΙ
ΕΚΤΙΜΗΣΕΙΣ
ΕΠΙΠΤΩΣΕΩΝ
Διαβουλεύσεις
με τα
ενδιαφερόμενα
μέρη
Άνευ
αντικειμένου.
Συγκέντρωση
και χρήση
εμπειρογνωμοσύνης
Δεν
υπήρξε ανάγκη
προσφυγής σε
εξωτερικούς
εμπειρογνώμονες.
Εκτίμηση
επιπτώσεων
Η
προτεινόμενη
απόφαση
αποσκοπεί στην
απλούστευση
της
διαδικασίας επιβολής
ΦΠΑ για τα έργα
κατασκευής και
συντήρησης των
γεφυρών και
των κοινών
τμημάτων του
οδικού δικτύου
μεταξύ της
Τσεχικής
Δημοκρατίας
και της Πολωνίας
και, επομένως,
έχει δυνητικά
θετικό οικονομικό
αντίκτυπο.
Ωστόσο,
οι επιπτώσεις
θα είναι σε
κάθε περίπτωση
περιορισμένες
λόγω του
περιορισμένου
πεδίου
εφαρμογής της
παρέκκλισης.
3.           ΝΟΜΙΚΑ
ΣΤΟΙΧΕΙΑ ΤΗΣ
ΠΡΟΤΑΣΗΣ
Σύνοψη
της
προτεινόμενης
δράσης
Να δοθεί
η άδεια στην
Τσεχική
Δημοκρατία και
την Πολωνία να
παρεκκλίνουν
από την
εδαφική
εφαρμογή του
ΦΠΑ όσον αφορά
την κατασκευή
και τη
συντήρηση
συνοριακών
γεφυρών και
κοινών
τμημάτων του
οδικού
δικτύου.
Νομική
βάση
Άρθρο 395
της οδηγίας
ΦΠΑ.
4.           ΔΗΜΟΣΙΟΝΟΜΙΚΕΣ
ΕΠΙΠΤΩΣΕΙΣ
Η
πρόταση δεν
έχει
επιπτώσεις
στον
προϋπολογισμό
της Ένωσης.
2013/0069 (NLE)
Πρόταση
ΑΠΟΦΑΣΗ
ΤΟΥ ΣΥΜΒΟΥΛΙΟΥ
με την
οποία
επιτρέπεται
στην Τσεχική
Δημοκρατία και
την Πολωνία να
εφαρμόσουν
μέτρα
παρέκκλισης
από το άρθρο 5
της οδηγίας 2006/112/EΚ
σχετικά με το
κοινό σύστημα
φόρου
προστιθέμενης
αξίας
ΤΟ
ΣΥΜΒΟΥΛΙΟ ΤΗΣ
ΕΥΡΩΠΑΪΚΗΣ
ΕΝΩΣΗΣ,
Έχοντας
υπόψη τη Συνθήκη
για τη
λειτουργία της
Ευρωπαϊκής
Ένωσης,
Έχοντας
υπόψη την
οδηγία 2006/112/ΕΚ του
Συμβουλίου,
της 28ης
Νοεμβρίου 2006,
σχετικά με το
κοινό σύστημα
φόρου προστιθεμένης
αξίας[1],
και ιδίως το
άρθρο 395
παράγραφος 1,
Έχοντας
υπόψη την
πρόταση της
Ευρωπαϊκής
Επιτροπής,
Εκτιμώντας
τα ακόλουθα:
(1)       Με
επιστολές που
πρωτοκολλήθηκαν
στην Επιτροπή στις
26 Σεπτεμβρίου 2011
και στις 5
Νοεμβρίου 2012 η
Τσεχική
Δημοκρατία και
στις 8 Ιουνίου 2012
η Πολωνία
ζήτησαν την
άδεια να
εφαρμόσουν
ειδικά μέτρα
παρέκκλισης από
τις διατάξεις
της οδηγίας
2006/112/ΕΚ όσον αφορά
την κατασκευή
και τη
συντήρηση
συνοριακών
γεφυρών και
κοινών
τμημάτων του
οδικού δικτύου
μεταξύ των δύο
κρατών μελών.
(2)       Σύμφωνα
με το άρθρο 395
παράγραφος 2
της οδηγίας 2006/112/EΚ,
η Επιτροπή
ενημέρωσε τα
άλλα κράτη
μέλη με
επιστολή της
5ης Δεκεμβρίου 2012,
για τα
αιτήματα που
υπέβαλαν η
Τσεχική
Δημοκρατία και
η Πολωνία. Με
επιστολή της
10ης Δεκεμβρίου
2012, η Επιτροπή
γνωστοποίησε
στην Τσεχική
Δημοκρατία και
στην Πολωνία
ότι διέθετε
όλες τις
αναγκαίες πληροφορίες
για την
εξέταση των
αιτημάτων
τους.
(3)       Σκοπός
των ειδικών
μέτρων είναι,
όσον αφορά την
προμήθεια
αγαθών ή την
παροχή
υπηρεσιών και
τις ενδοκοινοτικές
αποκτήσεις
αγαθών που
προορίζονται
για τη
συντήρηση
συνοριακών
γεφυρών και
κοινών
τμημάτων του
οδικού δικτύου
που
απαριθμούνται
στο παράρτημα
Ι και για την
κατασκευή και,
στη συνέχεια,
τη συντήρηση
συνοριακών
γεφυρών που
απαριθμούνται
στο παράρτημα
ΙΙ, να
θεωρούνται οι
γέφυρες και τα
κοινά τμήματα
του οδικού
δικτύου, καθώς
και τα εργοτάξιά
τους, ως
ευρισκόμενα εξ
ολοκλήρου στο
έδαφος είτε
της Τσεχικής
Δημοκρατίας
είτε της
Πολωνίας βάσει
συμφωνίας που
πρόκειται να
συναφθεί
μεταξύ τους
για την
κατασκευή και
τη συντήρηση
των γεφυρών
και τη
συντήρηση
κοινών
τμημάτων του
οδικού δικτύου
στα σύνορα
μεταξύ της
Τσεχίας και
της Πολωνίας.
(4)       Ελλείψει
ειδικών
μέτρων, θα ήταν
αναγκαίο, για
κάθε προμήθεια
αγαθών ή
παροχή
υπηρεσιών και
ενδοκοινοτική
απόκτηση
αγαθών, να
εξακριβώνεται
εάν ο τόπος
φορολόγησης
είναι η
Τσεχική
Δημοκρατία ή η Πολωνία.
Τα έργα που
εκτελούνται σε
συνοριακή
γέφυρα και
κοινό τμήμα
του οδικού
δικτύου στο
έδαφος της
Τσεχικής
Δημοκρατίας θα
υπόκεινται σε
φόρο
προστιθέμενης
αξίας στην
Τσεχική
Δημοκρατία,
ενώ τα έργα που
εκτελούνται σε
πολωνικό
έδαφος θα
υπόκεινται σε
φόρο προστιθεμένης
αξίας στην
Πολωνία.
(5)       Επομένως,
σκοπός της
παρέκκλισης
είναι να
απλουστευθεί η
διαδικασία
είσπραξης του
φόρου για την κατασκευή
και συντήρηση
των σχετικών
συνοριακών γεφυρών
και κοινών
τμημάτων του
οδικού
δικτύου.
(6)       Η
παρέκκλιση δεν
έχει αρνητικές
επιπτώσεις στους
ιδίους πόρους
της Ένωσης που
προέρχονται από
τον φόρο
προστιθέμενης
αξίας,
ΕΞΕΔΩΣΕ
ΤΗΝ ΠΑΡΟΥΣΑ
ΑΠΟΦΑΣΗ:
Άρθρο 1
Με την
επιφύλαξη της
έναρξης ισχύος
συμφωνίας που
πρόκειται να
συναφθεί
μεταξύ της
Τσεχικής Δημοκρατίας
και της
Πολωνίας
σχετικά με τη
συντήρηση
γεφυρών και
κοινών
τμημάτων του
οδικού δικτύου
στα σύνορα
μεταξύ της
Τσεχικής
Δημοκρατίας
και της
Πολωνίας, όπως
αναφέρεται στο
παράρτημα I της
παρούσας
απόφασης, και
για την
κατασκευή και,
στη συνέχεια,
τη συντήρηση
γεφυρών στα
σύνορα μεταξύ
της Τσεχικής
Δημοκρατίας
και της
Πολωνίας, όπως
αναφέρεται στο
παράρτημα II της
παρούσας
απόφασης, επιτρέπεται
στην Τσεχική
Δημοκρατία και
την Πολωνία να
εφαρμόσουν,
σύμφωνα με τα
άρθρα 2 και 3,
μέτρα παρέκκλισης
από την οδηγία
2006/112/ΕΚ όσον αφορά
την κατασκευή
και τη
συντήρηση των
εν λόγω
συνοριακών
γεφυρών και
κοινών
τμημάτων του
οδικού
δικτύου, τα οποία
όλα βρίσκονται
εν μέρει στο
έδαφος της
Τσεχικής
Δημοκρατίας
και εν μέρει
στο έδαφος της
Πολωνίας.
Άρθρο
2
Κατά
παρέκκλιση του
άρθρου 5 της
οδηγίας 2006/112/ΕΚ, οι
συνοριακές
γέφυρες και
κοινά τμήματα
του οδικού
δικτύου για
την κατασκευή
ή τη συντήρηση
των οποίων
είναι υπεύθυνη
η Τσεχική
Δημοκρατία,
και, κατά
περίπτωση, τα
αντίστοιχα
εργοτάξια,
εφόσον βρίσκονται
στο έδαφος της
Πολωνίας,
θεωρείται ότι
αποτελούν
μέρος του
εδάφους της
Τσεχικής
Δημοκρατίας
για τους
σκοπούς της
προμήθειας
αγαθών και
παροχής υπηρεσιών
και των
ενδοκοινοτικών
αποκτήσεων αγαθών
που
προορίζονται
για την
κατασκευή ή τη
συντήρηση των
εν λόγω
γεφυρών και
κοινών
τμημάτων του οδικού
δικτύου.
Άρθρο
3
Κατά
παρέκκλιση του
άρθρου 5 της
οδηγίας 2006/112/ΕΚ, οι
συνοριακές
γέφυρες και
κοινά τμήματα
του οδικού δικτύου
για την
κατασκευή ή τη
συντήρηση των
οποίων είναι
υπεύθυνη η
Πολωνία, και,
κατά
περίπτωση, τα αντίστοιχα
εργοτάξια,
εφόσον βρίσκονται
στο έδαφος της
Τσεχικής
Δημοκρατίας, θεωρείται
ότι αποτελούν
μέρος του
εδάφους της Πολωνίας
για τους
σκοπούς της
προμήθειας
αγαθών και
παροχής
υπηρεσιών και
των
ενδοκοινοτικών
αποκτήσεων
αγαθών που
προορίζονται
για την
κατασκευή ή τη
συντήρηση των
εν λόγω
γεφυρών και
κοινών
τμημάτων του
οδικού
δικτύου.
Άρθρο 4
Η
παρούσα
απόφαση
απευθύνεται
στην Τσεχική
Δημοκρατία και
στη Δημοκρατία
της Πολωνίας.
Βρυξέλλες,
                                                                       Για
το Συμβούλιο
                                                                       Ο
Πρόεδρος
ΠΑΡΑΡΤΗΜΑ
I
Η
Τσεχική
Δημοκρατία
είναι υπεύθυνη
για τη συντήρηση
των ακόλουθων
γεφυρών και
κοινών τμημάτων
του οδικού
δικτύου στα
σύνορα μεταξύ
Τσεχικής Δημοκρατίας
και Πολωνίας:
(1)
της
γέφυρας στο
υδατόρρευμα Olecka Potok
(Oleška) μεταξύ Jasnowice και
Bukovec, στο τμήμα Ι
των συνόρων,
μεταξύ των
συνοριακών σημείων
12/6 και Ι/13,
(2)
της
γέφυρας (Wolności/Svobody)
στον ποταμό Olza (Olše)
μεταξύ Cieszyn και Český
Těšín, στο τμήμα Ι
των συνόρων,
μεταξύ των
συνοριακών σημείων
I/86 και 86/1,
(3)
της
γέφυρας (Przyjaźni/Družby)
στον ποταμό Olza (Olše)
μεταξύ Cieszyn and Český Těšín,
στο τμήμα Ι των
συνόρων,
μεταξύ των
συνοριακών σημείων
87/2 και I/88,
(4)
της
γέφυρας στο
υδατόρρευμα Piotrówka
Potok (Petrůvka) μεταξύ Gołkowice
και Závada, στο τμήμα
Ι των συνόρων,
μεταξύ των
συνοριακών σημείων
I/156 και 156/1,
(5)
της
γέφυρας στον
ποταμό Odra (Oder)
μεταξύ Chałupki και Bohumín
(τμήμα παλαιάς
γέφυρας
κατασκευασμένο
από σκυρόδεμα),
στο τμήμα ΙΙ
των συνόρων, μεταξύ
των συνοριακών
σημείων 7/4 και 7/5,
(6)
της
γέφυρας στον
ποταμό Odra (Oder)
μεταξύ Chałupki και Bohumín
(νέα γέφυρα), στο
τμήμα ΙΙ των συνόρων,
μεταξύ των
συνοριακών
σημείων 8/1 και 8/2,
(7)
της
γέφυρας στον
ποταμό Opawa (Opava)
μεταξύ Wiechowice και Vávrovice,
στο τμήμα ΙΙ
των συνόρων,
μεταξύ των
συνοριακών
σημείων 71/4 και II/72,
(8)
της
γέφυρας στον
ποταμό Opawa (Opava)
μεταξύ Dzierzkowice και Držkovce,
στο τμήμα ΙΙ
των συνόρων,
μεταξύ των
συνοριακών σημείων
74/1 και 74/2,
(9)
της
γέφυρας στον
ποταμό Opawa (Opava)
μεταξύ Branice και Úvalno,
στο τμήμα ΙΙ
των συνόρων,
μεταξύ των
συνοριακών
σημείων 85/4 και 85/5,
(10)
της
γέφυρας στον
ποταμό Opawica (Opavice)
μεταξύ Krasne Pole και
του
διοικητικού
διαμερίσματος
Krásné Loučky της πόλης Krnov,
στο τμήμα ΙΙ
των συνόρων,
μεταξύ των συνοριακών
σημείων 97/11 και II/98,
(11)
της
γέφυρας στον
ποταμό Opawica (Opavice)
μεταξύ Lenarcice και Linhartovy,
στο τμήμα ΙΙ
των συνόρων,
μεταξύ των
συνοριακών
σημείων 99/8 και 99/9,
(12)
της
γέφυρας στο
υδατόρρευμα
Oleśnica Potok (Olešnice) μεταξύ Podlesie
και Ondřejovice (κοντά
στο γήπεδο
αθλητικών
εκδηλώσεων),
στο τμήμα ΙΙ
των συνόρων,
μεταξύ των
συνοριακών
σημείων 155/3α και
155/3β,
(13)
της γέφυρας
στο
υδατόρρευμα
Oleśnica Potok (Olešnice) μεταξύ Podlesie
και Ondřejovice (στη
διασταύρωση με
το δρόμο προς Rejvíz),
στο τμήμα ΙΙ
των συνόρων,
μεταξύ των
συνοριακών
σημείων 155/9 και 155/10,
(14)
της
γέφυρας στο
υδατόρρευμα
Oleśnica Potok (Olešnice) μεταξύ Podlesie
και Ondřejovice (κοντά
στη μονάδα
παραγωγής
μηχανολογικού
εξοπλισμού του
Ondřejovice), στο τμήμα
ΙΙ των συνόρων,
μεταξύ των
συνοριακών
σημείων 157/8 και
II/158α,
(15)
της
γέφυρας στον
ποταμό (Orlica (Divoká Orlice)
μεταξύ Niemojów και Bartošovice v
Orlických horách, στο τμήμα
ΙΙΙ των
συνόρων,
μεταξύ των
συνοριακών
σημείων III/102 και III/103,
(16)
της
γέφυρας στον
ποταμό Orlica (Divoká Orlice)
μεταξύ Mostowice και Orlické
Záhoří, στο τμήμα
ΙΙΙ των
συνόρων,
μεταξύ των
συνοριακών
σημείων III/113 και III/114,
(17)
της
γέφυρας στον
ποταμό Orlica (Divoká Orlice)
μεταξύ Lasówka και Orlické
Záhoří, στο διοικητικό
διαμέρισμα του
κτηματολογίου
Bedřichovka, στο τμήμα
ΙΙΙ των
συνόρων,
μεταξύ των
συνοριακών σημείων
117/8 και III/118,
(18)
της
γέφυρας στο
υδατόρρευμα Lubota Potok
(Oldřichovský potok) μεταξύ Kopaczów
και Oldřichov na Hranicích, στο
τμήμα IV των
συνόρων, μεταξύ
των συνοριακών
σημείων IV/144 και 144/1,
(19)
της
γέφυρας στο
υδατόρρευμα Lubota Potok
(Oldřichovský potok) μεταξύ Porajów
και Hrádek nad Nisou, στο
τμήμα IV των
συνόρων,
μεταξύ των
συνοριακών
σημείων 145/16 και IV/146,
(20)
της οδού
μεταξύ Leszna Górna και Horní
Lištná, στο τμήμα I των
συνόρων, μεταξύ
των συνοριακών
σημείων I/60 και 60/3α,
60/3β, σε μήκος 0,333 km,
(21)
της οδού
μεταξύ Chałupki και
Šilheřovice, στο τμήμα IΙ
των συνόρων,
μεταξύ των
συνοριακών
σημείων 11/4α, 11/4β και
II/12, σε μήκος 0,671 km,
(22)
της οδού
μεταξύ Kopaczów και Oldřichov
na Hranicích, στο τμήμα IV
των συνόρων, μεταξύ
των συνοριακών
σημείων IV/142 και
142/14α, 142/14β, σε μήκος 0,867
km.
Η
Πολωνία είναι
υπεύθυνη για
τη συντήρηση
των ακόλουθων
γεφυρών και
κοινών
τμημάτων του
οδικού δικτύου
στα σύνορα
μεταξύ
Τσεχικής
Δημοκρατίας
και Πολωνίας:
(1)
της
γέφυρας στον
ποταμό Olza (Olše)
μεταξύ Cieszyn και Chotěbuz,
στο τμήμα I των
συνόρων,
μεταξύ των
συνοριακών
σημείων 91/3 και 91/4,
(2)
της
γέφυρας στον
ποταμό Odra (Oder)
μεταξύ Chałupki και Bohumín (
τμήμα της
παλαιάς
γέφυρας
κατασκευασμένο
από χάλυβα), στο
τμήμα ΙΙ των
συνόρων,
μεταξύ των
συνοριακών σημείων
7/4 και 7/5,
(3)
της
γέφυρας στο
υδατόρρευμα Strachowicki
Potok (Strahovický potok) μεταξύ Krzanowice
και Rohov, στο τμήμα
ΙΙ των συνόρων,
μεταξύ των
συνοριακών
σημείων 35/12 και 35/13,
(4)
της
γέφυρας στον
ποταμό Opawa (Opava)
μεταξύ Boboluszki και Skrochovice,
στο τμήμα ΙΙ
των συνόρων,
μεταξύ των
συνοριακών
σημείων 81/8 και 81/9,
(5)
της
γέφυρας στον
ποταμό Opawica (Opavice)
μεταξύ Chomiąża και
Chomýž, στο τμήμα ΙΙ
των συνόρων,
μεταξύ των
συνοριακών
σημείων II/96 και 96/1,
(6)
της
γέφυρας στο
υδατόρρευμα Wielki Potok
(potok Hrozová) μεταξύ Pielgrzymów
και Pelhřimovy, στο τμήμα
ΙΙ των συνόρων,
μεταξύ των
συνοριακών
σημείων 108/2 και 108/3,
(7)
της
γέφυρας στο
υδατόρρευμα Ciekłec
Potok (potok Hrozová) μεταξύ Równe
και Slezské Rudoltice, στο
τμήμα ΙΙ των
συνόρων,
μεταξύ των
συνοριακών σημείων
110/7 και 110/8,
(8)
της
γέφυρας
(διέλευση υδάτινου
ρεύματος μέσω
επικαλυμμένης
θολωτής κατασκευής)
στο
υδατόρρευμα Graniczny
Potok (Hraniční potok) μεταξύ Trzebina
και Bartultovice, στο
τμήμα ΙΙ των
συνόρων,
μεταξύ των
συνοριακών σημείων
II/135 και 135/1,
(9)
της
γέφυρας
(διέλευση
υδάτινου
ρεύματος μέσω
επικαλυμμένης
θολωτής
κατασκευής)
στο υδατόρρευμα
Łużyca Potok (Lužický potok) μεταξύ
Czerniawa Zdrój και Nove Mesto pod Smrkem, στο
τμήμα IV των συνόρων,
μεταξύ των
συνοριακών
σημείων 66/23 και IV/67,
(10)
της οδού
μεταξύ Puńców και Kojkovice u
Třince, στο τμήμα I
των συνόρων,
μεταξύ των
συνοριακών
σημείων I/65α, I/65β
και I/67α, I/67β, σε
μήκος 0,968 km.
(11)
της οδού
μεταξύ Chałupki/Rudyszwałd
και Šilheřovice, στο
τμήμα ΙI των
συνόρων,
μεταξύ των
συνοριακών
σημείων II/12 και 12/8,
σε μήκος 0,917 km.
Οι
αριθμοί των
συνοριακών
σημείων που
προσδιορίζουν
την τοποθεσία
των γεφυρών
και των κοινών
τμημάτων του
οδικού δικτύου
αντιστοιχούν
στην
τεκμηρίωση
όσον αφορά τα
σύνορα που
έχει συνταχθεί
βάσει του άρθρου
10 παράγραφος 4
της συμφωνίας
μεταξύ της
Δημοκρατίας
της Πολωνίας
και της
Τσεχικής
Δημοκρατίας
σχετικά με τα κοινά
σύνορα, η οποία
συνήφθη στην
Πράγα στις 17
Ιανουαρίου 1995.
ΠΑΡΑΡΤΗΜΑ
II
Η
Τσεχική
Δημοκρατία
είναι υπεύθυνη
για την κατασκευή
και, στη
συνέχεια, τη
συντήρηση των
ακόλουθων
γεφυρών στα
σύνορα μεταξύ
της Τσεχικής
Δημοκρατίας
και της
Πολωνίας:
(1)
της
γέφυρας στον
ποταμό Olza (Olše)
μεταξύ Cieszyn και Český
Těšín (πεζογέφυρα
διέλευσης προς
το γήπεδο
αθλητικών
δραστηριοτήτων),
στο τμήμα I των
συνόρων,
μεταξύ των
συνοριακών
σημείων I/85 και 84/4,
(2)
της
γέφυρας στον
ποταμό Olza (Olše)
μεταξύ Cieszyn και Český
Těšín (πεζογέφυρα
δίπλα σε σιδηροδρομική
γέφυρα), στο
τμήμα I των
συνόρων, στο συνοριακό
σημείο 88/7,
(3)
της
γέφυρας στον
ποταμό Olza (Olše)
μεταξύ Olza και του
διοικητικού
διαμερίσματος
Kopytov της πόλης Bohumín (πεζογέφυρα),
στο τμήμα I των
συνόρων,
μεταξύ των συνοριακών
σημείων I/182 και 182/1,
(4)
της
γέφυρας στον
ποταμό Orlica (Divoká Orlice)
μεταξύ Niemojów και Bartošovice v
Orlických horách, στο τμήμα
IΙΙ των συνόρων,
στο συνοριακό
σημείο 101/32,
(5)
της
γέφυρας στον
ποταμό Orlica (Divoká Orlice)
μεταξύ Poniatów και Bartošovice v
Orlických horách, διοικητικό
διαμέρισμα
κτηματολογίου
Neratov (πεζογέφυρα),
στο τμήμα IΙΙ των
συνόρων, στο
συνοριακό
σημείο III/106,
(6)
της
γέφυρας στον
ποταμό Orlica (Divoká Orlice)
μεταξύ Rudawa και Bartošovice v
Orlických horách, διοικητικό
διαμέρισμα
κτηματολογίου
Podlesí (πεζογέφυρα)
στο τμήμα IΙΙ
των συνόρων,
μεταξύ των
συνοριακών
σημείων 107/9 και 107/10.
Η
Πολωνία είναι
υπεύθυνη για
την κατασκευή
και, στη
συνέχεια, τη
συντήρηση των
ακόλουθων
γεφυρών στα
σύνορα μεταξύ
της Τσεχικής
Δημοκρατίας
και της
Πολωνίας:
(1)
της
γέφυρας στον
ποταμό Olza (Olše)
μεταξύ Cieszyn και Český
Těšín (ευρωπαϊκή
πεζογέφυρα),
στο τμήμα I των
συνόρων, στο
συνοριακό
σημείο Ι/87,
(2)
της
γέφυρας στον
ποταμό Olza (Olše) μεταξύ
Hażlach-Pogwizdów και του
διοικητικού
διαμερίσματος
Louky nad Olší της πόλης Karviná
(πεζογέφυρα),
στο τμήμα I των
συνόρων, μεταξύ
των συνοριακών
σημείων 98/6 και I/99,
(3)
της
γέφυρας στον
ποταμό Opawica (Opavice)
μεταξύ Chomiąża και
Chomýž (πεζογέφυρα), στο
τμήμα II των
συνόρων,
μεταξύ των
συνοριακών σημείων
95/2 και 95/3,
(4)
της
γέφυρας στον
ποταμό Orlica (Divoká Orlice)
μεταξύ Niemojów και Bartošovice v
Orlických horách, διοικητικό
διαμέρισμα
κτηματολογίου
Vrchní Orlice (πεζογέφυρα)
στο τμήμα IΙΙ
των συνόρων,
μεταξύ των
συνοριακών
σημείων III/104 και 104/1,
(5)
της
γέφυρας στον
ποταμό Orlica (Divoká Orlice)
μεταξύ Rudawa and Bartošovice v Orlických horách,
διοικητικό
διαμέρισμα
κτηματολογίου
Nová Ves (πεζογέφυρα) στο
τμήμα IΙΙ των
συνόρων,
μεταξύ των
συνοριακών
σημείων 108/2 και 108/3.
Οι
αριθμοί των
συνοριακών
σημείων που
προσδιορίζουν
την τοποθεσία
των γεφυρών
αντιστοιχούν
στην
τεκμηρίωση
όσον αφορά τα
σύνορα που
έχει συνταχθεί
βάσει του
άρθρου 10
παράγραφος 4
της συμφωνίας
μεταξύ της
Δημοκρατίας
της Πολωνίας και
της Τσεχικής
Δημοκρατίας
σχετικά με τα
κοινά σύνορα, η
οποία συνήφθη
στην Πράγα
στις 17 Ιανουαρίου
1995.
[1]               ΕΕ L 347 της 11.12.2006,
σ. 1.


Σημαντική ανακοίνωση νομικού περιεχομένου

|

52008PC0320

Πρόταση Αποφασησ του Συμβουλίου για την εξουσιοδότηση των κρατών μελών να κυρώσουν, προς το συμφέρον της Ευρωπαϊκής Κοινότητας, τη σύμβαση της Διεθνούς Οργάνωσης Εργασίας του 2007 σχετικά με την εργασία στον τομέα της αλιείας (σύμβαση αριθ. 188)  /* COM/2008/0320 τελικό - CNS 2008/0107 */

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 27.5.2008COM(2008) 320 τελικό2008/0107 (CNS)ΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥγια την εξουσιοδότηση των κρατών μελών να κυρώσουν, προς το συμφέρον της Ευρωπαϊκής Κοινότητας, τη σύμβαση της Διεθνούς Οργάνωσης Εργασίας του 2007 σχετικά με την εργασία στον τομέα της αλιείας (σύμβαση αριθ. 188)(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗ1. Πλαίσιο της πρότασης |Αιτιολογία και στόχοι της πρότασης Τον Ιούνιο του 2007, κατά την ενενηκοστή έκτη σύνοδο της Διεθνούς Συνδιάσκεψης Εργασίας, εγκρίθηκε η σύμβαση αριθ. 188 της Διεθνούς Οργάνωσης Εργασίας (στο εξής «ΔΟΕ») σχετικά με την εργασία στον τομέα της αλιείας (στο εξής «σύμβαση αριθ. 188»). Η έκδοση της σύμβασης αριθ. 188 κατέστη αναγκαία μετά την έκδοση από τη ΔΟΕ της ενοποιημένης σύμβασης ναυτικής εργασίας (στο εξής «ΣΝΕ») τον Φεβρουάριο του 2006[1]. Η ΣΝΕ απέκλειε τον τομέα της αλιείας από το πεδίο εφαρμογής της. Το 2003 το Διεθνές Γραφείο Εργασίας και το τριμερούς σύνθεσης Διοικητικό Συμβούλιο της ΔΟΕ (κράτη, εργοδότες, εργαζόμενοι) ξεκίνησαν τις εργασίες τους για ην κατάρτιση ενός επικαιροποιημένου και συνολικού διεθνούς προτύπου εργασίας για τον τομέα της αλιείας, το οποίο θα παρείχε επαρκή προστασία στους αλιείς σε παγκόσμιο επίπεδο και θα κυρωνόταν ευρέως. Σκοπός της σύμβασης αριθ. 188 είναι να καθιερωθούν ελάχιστα διεθνή πρότυπα για τον τομέα της αλιείας. Ως εκ τούτου, αναθεωρεί τη σύμβαση σχετικά με την ελάχιστη ηλικία απασχόλησης των αλιέων (1959 – σύμβαση αριθ. 112), τη σύμβαση σχετικά με τις ιατρικές εξετάσεις των αλιέων (1959 – σύμβαση αριθ. 113), τη σύμβαση εργασίας για τους αλιείς (1959 – σύμβαση αριθ. 114) και τη σύμβαση για την ενδιαίτηση (αλιέων) στα αλιευτικά πλοία (1966 – σύμβαση αριθ. 126). Επιπλέον, καλύπτει και άλλα σημαντικά ζητήματα όπως είναι η υγεία και η ασφάλεια στην εργασία, η επάνδρωση και οι ώρες ανάπαυσης, το ναυτολόγιο, ο επαναπατρισμός, η πρόσληψη και η εύρεση εργασίας, η κοινωνική ασφάλιση, καθώς και η συμμόρφωση και η επιβολή των κανόνων. Η σύμβαση αριθ. 188 συνοδεύεται από τη σύσταση 199 σχετικά με την εργασία στον τομέα της αλιείας, η οποία εκδόθηκε από τη Διεθνή Συνδιάσκεψη Εργασίας τον Ιούνιο του 2007. Ο απώτατος σκοπός της σύμβασης του 2007 είναι η επίτευξη και η διατήρηση ισοτιμίας στον τομέα της αλιείας με την προώθηση αξιοπρεπών όρων διαβίωσης και εργασίας για τους αλιείς καθώς και δικαιότερων όρων ανταγωνισμού στον κόσμο, αντισταθμίζοντας με τον τρόπο αυτό το χαμηλό ποσοστό κύρωσης μεγάλου αριθμού συμβάσεων στον τομέα της ναυτικής εργασίας. Η ΕΕ συμμετείχε ενεργά στις διαπραγματεύσεις και στην οριστικοποίηση της σύμβασης αριθ. 188 μέσω του κοινοτικού συντονιστικού μηχανισμού. Η συνέπεια και η συμβατότητα μεταξύ των διατάξεων της ΔΟΕ και του κοινοτικού κεκτημένου εξετάστηκαν στο πλαίσιο του κοινοτικού συντονισμού κατά τις συνομιλίες που πραγματοποιήθηκαν το 2004, το 2005 και το 2007. Αυτό ήταν ιδιαίτερα χρήσιμο για ορισμένους τομείς της σύμβασης οι οποίοι εμπίπτουν στην αποκλειστική αρμοδιότητα της Κοινότητας, όπως ο συντονισμός των συστημάτων κοινωνικής ασφάλισης που απορρέει από τον κανονισμό (ΕΟΚ) αριθ. 1408/71 του Συμβουλίου, της 14ης Ιουνίου 1971, περί εφαρμογής των συστημάτων κοινωνικής ασφαλίσεως στους μισθωτούς και τις οικογένειές τους που διακινούνται εντός της Κοινότητας, ο οποίος εκδόθηκε σύμφωνα με το άρθρο 42 της συνθήκης ΕΚ. Το άρθρο 13 παράγραφος 2 στοιχείο γ) και το άρθρο 14β του κανονισμού (ΕΟΚ) αριθ. 1408/71 θεσπίζουν ειδικές διατάξεις για τους ναυτικούς και τους αλιείς. Η εφαρμογή του κανονισμού (ΕΟΚ) αριθ. 1408/71 επεκτάθηκε σε υπηκόους τρίτων χωρών με τον κανονισμό (ΕΚ) αριθ. 859/2003 της 14ης Μαΐου 2003. Ο εν λόγω κανονισμός θεσπίζει τους κανόνες που εφαρμόζονται σε υπηκόους τρίτων χωρών και τους παρέχει τα ίδια δικαιώματα προστασίας όσον αφορά την κοινωνική ασφάλιση με εκείνα που απολαύουν οι υπήκοοι της Ευρωπαϊκής Ένωσης όταν κινούνται εντός της ΕΕ. Ο κανονισμός (ΕΟΚ) αριθ. 1408/71 θα αντικατασταθεί σε εύθετο χρόνο από τον κανονισμό (ΕΚ) αριθ. 883/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον συντονισμό των συστημάτων κοινωνικής ασφάλειας, μόλις εκδοθεί το νέο σχέδιο εκτελεστικού κανονισμού. Σύμφωνα με το κείμενο της ΔΟΕ υπεύθυνα είναι τόσο το κράτος σημαίας όσο και το κράτος κατοικίας, αλλά για διαφορετικούς τομείς κάλυψης της κοινωνικής ασφάλισης, ενώ, βάσει του κοινοτικού δικαίου, το κράτος σημαίας θεωρείται κατά κανόνα το κράτος του οποίου πρέπει να εφαρμόζεται η νομοθεσία κοινωνικής ασφάλισης σύμφωνα με τον κανονισμό (ΕΟΚ) αριθ. 1408/71 και τον κανονισμό (ΕΚ) αριθ. 883/2004. Για τη ρύθμιση ενδεχόμενων περιπτώσεων σύγκρουσης δικαίων μεταξύ της σύμβασης του 2007 και του κοινοτικού κεκτημένου σχετικά με τον συντονισμό των συστημάτων κοινωνικής ασφάλισης, στο κείμενο συμπεριλήφθηκε ρήτρα διασφάλισης (άρθρο 37). Σκοπός αυτής της ρήτρας είναι να κατοχυρώνεται και να διασφαλίζεται η υπεροχή του κοινοτικού δικαίου του σχετικού με τον συντονισμό των συστημάτων κοινωνικής ασφάλισης, εάν η σύμβαση παράγει αποτέλεσμα διαφορετικό από των οικείων κοινοτικών κανόνων. Σύμφωνα με τη νομολογία AETR του Δικαστηρίου των Ευρωπαϊκών Κοινοτήτων περί εξωτερικής αρμοδιότητας, τα κράτη μέλη δεν μπορούν να κυρώσουν τη σύμβαση του 2007 χωρίς την εξουσιοδότηση της Κοινότητας, δεδομένου ότι οι διατάξεις της περί συντονισμού των συστημάτων κοινωνικής ασφάλισης επηρεάζουν την άσκηση της αποκλειστικής αρμοδιότητας της Κοινότητας στον τομέα αυτό. Στο πλαίσιο αυτό και προκειμένου να διασφαλιστεί η κατανομή των αρμοδιοτήτων μεταξύ της Κοινότητας και των κρατών μελών που καθορίζεται από τη Συνθήκη, η Επιτροπή προτείνει στο Συμβούλιο να επιτρέψει στα κράτη μέλη να κυρώσουν τη σύμβαση αριθ. 188 προς το συμφέρον της Κοινότητας. |Γενικό πλαίσιο Η σύμβαση αριθ. 188 είναι σύμφωνη με την εντολή της ΔΟΕ, η οποία περιλαμβάνει την καθιέρωση διεθνών προτύπων εργασίας για τον τομέα της αλιείας με στόχο την προώθηση αξιοπρεπών όρων εργασίας για τους αλιείς. Η σύμβαση αριθ. 188 λαμβάνει υπόψη το γεγονός ότι οι αλιείς, λόγω της ιδιαίτερης φύσης του τομέα και των ειδικών συνθηκών εργασίας και διαβίωσης που επικρατούν σε αυτόν, χρειάζονται ιδιαίτερη προστασία. Η σύμβαση προβλέπει εννέα διαφορετικές ομάδες προτύπων: (I) ορισμοί και πεδίο εφαρμογής, (II) γενικές αρχές, (III) ελάχιστες απαιτήσεις εργασίας σε αλιευτικά πλοία, (IV) όροι παροχής υπηρεσιών, (V) ενδιαίτηση και σίτιση, (VI) ιατρική περίθαλψη, προστασία της υγείας και κοινωνική ασφάλιση, (VII) συμμόρφωση και επιβολή, (VIII) τροποποίηση των παραρτημάτων I, II και III και (IX) τελικές διατάξεις. Η σύμβαση αριθ. 188 απαιτεί για την εφαρμογή της τόσο από τα κράτη σημαίας όσο και από τα κράτη λιμένα να εφαρμόσουν ένα σύστημα συμμόρφωσης και επιβολής. Η σύμβαση προβλέπει επίσης ρήτρα «μη ευνοϊκότερης μεταχείρισης», ώστε να διασφαλίζεται ότι τα πλοία των κρατών που δεν έχουν κυρώσει τη σύμβαση δεν απολαύουν ευνοϊκότερης μεταχείρισης από τα αλιευτικά σκάφη που φέρουν τη σημαία κράτους που την έχει κυρώσει. Υπάρχει σημαντικό κοινοτικό κεκτημένο δυνάμει των άρθρων 42, 71, 137 και 138 της Συνθήκης για ευρύ φάσμα θεμάτων που καλύπτονται από τη ΣΝΕ. Θέματα συναρμοδιότητας που επηρεάζονται από την σύμβαση του 2007 αντιπροσωπεύουν το μεγαλύτερο μέρος των διατάξεων του κειμένου. Η κοινοτική αρμοδιότητα ασκείται μεταξύ άλλων σε τομείς όπως είναι το εργατικό δίκαιο, οι συνθήκες εργασίας, η προστασία της ασφάλειας και της υγείας, η ενδιαίτηση και οι απαιτήσεις ασφάλειας για την κατασκευή και τη συντήρηση αλιευτικών σκαφών. Οι συμφωνίες αλιευτικής σύμπραξης (ΣΑΣ) που συνάπτει η ΕΕ με τρίτες χώρες περιλαμβάνουν επίσης μια κοινωνική ρήτρα που αναφέρεται στα πρότυπα της ΔΟΕ. Το γαλάζιο βιβλίο της ΕΕ για τη ναυτιλία («Ολοκληρωμένη θαλάσσια πολιτική για την Ευρωπαϊκή Ένωση») στηρίζει την κύρωση και την εφαρμογή των διεθνών συμβάσεων εργασίας για τον ναυτιλιακό κλάδο, συμπεριλαμβανομένης της σύμβασης αριθ. 188. |Ισχύουσες διατάξεις στον τομέα που καλύπτεται από την πρόταση Δεν υφίστανται διατάξεις στον τομέα που καλύπτεται από την πρόταση. |Συνοχή με άλλες πολιτικές και στόχους της Ένωσης Άνευ αντικειμένου. |2. Διαβούλευσεισ με τα ενδιαφερομενα μερη και εκτιμηση αντικτυπου |Διαβουλεύσεις με τα ενδιαφερόμενα μέρη |Άνευ αντικειμένου. |Συγκέντρωση και χρήση εμπειρογνωμοσύνης |Δεν υπήρξε ανάγκη προσφυγής σε εξωτερικούς εμπειρογνώμονες. |Εκτίμηση αντικτύπου Άνευ αντικειμένου. Ως εκ τούτου, δεν χρειάζεται να εξεταστούν διάφορες επιλογές. |3. Νομικά στοιχεια της προτασης |Συνοπτική παρουσίαση της προτεινόμενης δράσης Η εφαρμογή των κοινοτικών κανόνων στους τομείς που καλύπτονται από τη σύμβαση αριθ. 188 θα πρέπει να προστατευθεί. Επιπλέον, θα πρέπει να γίνει σαφής στον υπόλοιπο κόσμο η σημασία που αποδίδει η Κοινότητα στη σύμβαση αριθ. 188 και στους όρους εργασίας και διαβίωσης των αλιέων. Σε αντίθεση με άλλα διεθνή φόρα, οι κανόνες λειτουργίας της ΔΟΕ δεν περιλαμβάνουν διαδικασία επίσημης υπογραφής πριν από την κύρωση. Στο πλαίσιο της ΔΟΕ, η υπογραφή αντικαθίσταται από ψηφοφορία που οδηγεί στην έγκριση, η οποία ισοδυναμεί με υπογραφή. Η υπό εξέταση σύμβαση εγκρίθηκε κατόπιν ψηφοφορίας στις 14 Ιουνίου 2007 κατά τη Διεθνή Συνδιάσκεψη Εργασίας, αλλά δεν έχει ακόμη τεθεί σε ισχύ. Παρά το γεγονός ότι μόνο κράτη μπορούν να προσχωρούν στη σύμβαση, η Επιτροπή, εξ ονόματος της Ευρωπαϊκής Κοινότητας, είχε αναμειχθεί ενεργά στην προετοιμασία και τις διαπραγματεύσεις μέσω του συντονιστικού μηχανισμού της Ευρωπαϊκής Ένωσης. Λόγω της τριμερούς σύνθεσης της ΔΟΕ, στις διαπραγματεύσεις και στην ψηφοφορία για την έγκριση της σύμβασης αριθ. 188 συμμετείχαν αντιπρόσωποι κρατών, εργοδοτών και εργαζομένων. Η Επιτροπή διευκόλυνε επίσης τον κοινοτικό συντονισμό με τη διοργάνωση, σε συνεργασία με την Προεδρία της ΕΕ, συνεδριάσεων με εμπειρογνώμονες των κρατών μελών και διαβουλεύσεων με την ΕΕ και τους διεθνείς κοινωνικούς εταίρους. Η Επιτροπή ήταν παρούσα ως ενεργός παρατηρητής. Αξίζει να σημειωθεί ότι η εν λόγω σύμβαση πρέπει να τεθεί σε ισχύ το συντομότερο δυνατό. Δεδομένου ότι η αρμοδιότητα για το συντονισμό των συστημάτων κοινωνικής ασφάλισης ανήκει στην Κοινότητα, τα κράτη μέλη δεν μπορούν να κυρώσουν τη σύμβαση χωρίς κοινοτική εξουσιοδότηση. Η Επιτροπή προτείνει στο Συμβούλιο να επιτρέψει στα κράτη μέλη να κυρώσουν τη σύμβαση αριθ. 188 προς το συμφέρον της Κοινότητας. Ως εκ τούτου, η προτεινόμενη απόφαση θα επιτρέψει στα κράτη μέλη –τα οποία και θα ενθαρρύνει– να λάβουν χωρίς περισσότερη καθυστέρηση όλα τα αναγκαία μέτρα για την κύρωση της σύμβασης. |Νομική βάση Άρθρο 42 της συνθήκης ΕΚ |Αρχή της επικουρικότητας Η πρόταση εμπίπτει στην αποκλειστική αρμοδιότητα της Κοινότητας. Συνεπώς, η αρχή της επικουρικότητας δεν εφαρμόζεται. |Αρχή της αναλογικότητας Η πρόταση συνάδει με την αρχή της αναλογικότητας, για τον(τους) ακόλουθο(-ους) λόγο(-ους): |Άνευ αντικειμένου. |Άνευ αντικειμένου. |Επιλογή μέσων |Προτεινόμενα μέσα: άλλα. |Η χρήση άλλης νομικής πράξης δεν ενδείκνυται, για τον(τους) ακόλουθο(-ους) λόγο(-ους). Άνευ αντικειμένου και απρόσφορη. |4. Δημοσιονομικές Επιπτώσεις |Η πρόταση δεν έχει επιπτώσεις στον κοινοτικό προϋπολογισμό. |5. προσθετεσ πληροφοριεσ |Αναλυτική εξήγηση της πρότασης Άνευ αντικειμένου. |2008/0107 (CNS)ΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥγια την εξουσιοδότηση των κρατών μελών να κυρώσουν, προς το συμφέρον της Ευρωπαϊκής Κοινότητας, τη σύμβαση της Διεθνούς Οργάνωσης Εργασίας του 2007 σχετικά με την εργασία στον τομέα της αλιείας (σύμβαση αριθ. 188)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 42 σε συνδυασμό με την πρώτη περίοδο του πρώτου εδαφίου του άρθρου 300 παράγραφος 2 και το πρώτο εδάφιο του άρθρου 300 παράγραφος 3,την πρόταση της Επιτροπής[2],τη γνώμη του Ευρωπαϊκού Κοινοβουλίου[3],Εκτιμώντας τα ακόλουθα:(1) Η σύμβαση αριθ. 188 της Διεθνούς Οργάνωσης Εργασίας (στο εξής «η σύμβαση» και «η ΔΟΕ», αντίστοιχα) σχετικά με την εργασία στον τομέα της αλιείας εκδόθηκε στις 14 Ιουνίου 2007 από τη ναυτιλιακή σύνοδο της Διεθνούς Συνδιάσκεψης Εργασίας της ΔΟΕ, που συγκλήθηκε στη Γενεύη και κατά την οποία όλες οι αντιπροσωπείες των κρατών μελών της ΕΕ ψήφισαν υπέρ της έκδοσης[4].(2) Η σύμβαση αποτελεί σημαντική συμβολή στον τομέα της αλιείας σε διεθνές επίπεδο, προωθώντας αξιοπρεπείς όρους εργασίας για τους αλιείς και δικαιότερους όρους ανταγωνισμού για τους ιδιοκτήτες αλιευτικών σκαφών και, ως εκ τούτου, οι διατάξεις της θα πρέπει να τεθούν σε εφαρμογή το συντομότερο δυνατό.(3) Η Επιτροπή, το Συμβούλιο και το Ευρωπαϊκό Κοινοβούλιο προωθούν την κύρωση των διεθνών συμβάσεων εργασίας που είναι ταξινομημένες από τη ΔΟΕ ως επικαιροποιημένες ως συμβολή στις προσπάθειες που καταβάλλει η ΕΕ για την προώθηση αξιοπρεπών όρων εργασίας για όλους εντός και εκτός ΕΕ[5].(4) Το άρθρο 19 παράγραφος 8 του καταστατικού της ΔΟΕ αναφέρει ότι η έγκριση οποιασδήποτε σύμβασης ή σύστασης από τη Συνδιάσκεψη, ή η κύρωση οποιασδήποτε σύμβασης από οποιοδήποτε μέλος, δεν θεωρείται σε καμία περίπτωση ότι επηρεάζει οποιοδήποτε δίκαιο, απόφαση, έθιμο ή συμφωνία που εξασφαλίζει ευνοϊκότερους όρους στους οικείους εργαζόμενους από εκείνους που προβλέπονται από τη σύμβαση ή τη σύσταση.(5) Ορισμένες διατάξεις της σύμβασης εμπίπτουν στην αποκλειστική αρμοδιότητα της Κοινότητας όσον αφορά το συντονισμό των συστημάτων κοινωνικής ασφάλισης.(6) Η Κοινότητα δεν μπορεί να κυρώσει τη σύμβαση, δεδομένου ότι μόνο κράτη μπορούν να είναι συμβαλλόμενα μέρη της.(7) Ως εκ τούτου, το Συμβούλιο θα πρέπει να εξουσιοδοτήσει τα κράτη μέλη, τα οποία δεσμεύονται από τους κοινοτικούς κανόνες σχετικά με τον συντονισμό των συστημάτων κοινωνικής ασφάλισης βάσει του άρθρου 42 της Συνθήκης, να κυρώσουν τη σύμβαση προς το συμφέρον της Κοινότητας, με τους όρους που καθορίζονται στην παρούσα απόφαση,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Τα κράτη μέλη εξουσιοδοτούνται να κυρώσουν, όσον αφορά τα τμήματα που εμπίπτουν στην κοινοτική αρμοδιότητα, τη σύμβαση της Διεθνούς Οργάνωσης Εργασίας του 2007 σχετικά με την εργασία στον τομέα της αλιείας, η οποία εκδόθηκε στις 14 Ιουνίου 2007.Άρθρο 2Τα κράτη μέλη προβαίνουν στις αναγκαίες ενέργειες για την κατάθεση των εγγράφων κύρωσης της σύμβασης στον Γενικό Διευθυντή του Διεθνούς Γραφείου Εργασίας το συντομότερο δυνατό και κατά προτίμηση πριν από τις 31 Δεκεμβρίου 2012. Το Συμβούλιο θα επανεξετάσει την πρόοδο της κύρωσης πριν από τον Ιανουάριο του 2012.Άρθρο 3Η παρούσα απόφαση απευθύνεται στα κράτη μέλη σύμφωνα με τη συνθήκη για την ίδρυση της Ευρωπαϊκής Κοινότητας.Βρυξέλλες,Για το ΣυμβούλιοΟ Πρόεδρος [1] Το Συμβούλιο εξουσιοδότησε τα κράτη μέλη να κυρώσουν τη ΣΝΕ με την απόφαση 2007/431/ΕΚ της 7ης Ιουνίου 2007 (ΕΕ L 161 της 22.6.2007, σ. 63).[2] ΕΕ C σ.[3] ΕΕ C σ.[4] ΔΟΕ, Διεθνής Συνδιάσκεψη Εργασίας, προσωρινά πρακτικά, ενενηκοστή έκτη σύνοδος, Γενεύη, 2007 αριθ. 12 και 25.[5] COM(2006) 249 τελικό και SEC(2006) 643· συμπεράσματα του Συμβουλίου της 30ής Νοεμβρίου – 1ης Δεκεμβρίου 2006, 2767η συνεδρίαση. Ψήφισμα του Ευρωπαϊκού Κοινοβουλίου της 23ης Μαΐου 2007 για την προώθηση της αξιοπρεπούς εργασίας για όλους.


Πρόταση του Συμβουλίου σχετικά με τη γνωστοποίηση της Πρόταση του Συμβουλίου σχετικά με τη γνωστοποίηση της αποδοχής εκ μέρους της Κοινότητας της διεθνούς συμφωνίας του αποδοχής εκ μέρους της Κοινότητας της διεθνούς συμφωνίας του 1983 για τον καφέ όπως παρατηρήθηκε μέχρι τις 30 Σεπτεμβρίου 1983 για τον καφέ όπως παρατήθηκε μέχρι της 30 Σεπτεμβρίου 1994 1994